הוועדה המיוחדת לתיקונים לחוק יסוד: הממשלה, כנסת 25, פרוטוקול מספר 1, 2023-03-01 00:00

אופיר כץ: תודה

אופיר כץ:  הנה, נשארתי עם המתנגדים

משה טור פז: מבחינתך תם סדר היום?     

אופיר כץ: רק התחלנו

אופיר כץ:  בוקר טוב

אופיר כץ:  לפני שנתחיל ונצלול ונשמע אנשים, חשוב לי לומר כמה דברים וגם כתבתי אותם

אופיר כץ:      בוקר טוב לכולם, לחברי הוועדה, לחברי הכנסת הנוספים שהצטרפו ולאורחים שהגיעו ויגיעו לוועדה

משה טור פז: נראה לי שלקואליציה אין עניין בוועדה

משה טור פז:          
 הצעת חוק-יסוד: הממשלה (תיקון - ביקורת שיפוטית לעניין כשירות במינוי) פ/2314/25, של ח"כ אופיר כץ, ינון אזולאי, יצחק פינדרוס, יצחק קרויזר, משה ארבל, אוריאל בוסו, יוסף טייב, אברהם בצלאל, יונתן מישרקי, יעקב אשר, ישראל אייכלר, משה גפני, אליהו ברוכי, אלמוג כהן, צביקה פוגל, לימור סון הר מלך, אליהו רביבו, ניסים ואטורי, שלום דנינו, טלי גוטליב, חנוך דב מלביצקי, בועז ביסמוט, משה סעדה, אלי דלל, דן אילוז, אריאל קלנר, חוה אתי עטייה, דוד אמסלם, עמית הלוי, משה רוט, יולי יואל אדלשטיין, דוד ביטן, דני דנון, משה סולומון, אוהד טל, ארז מלול וסימון מושיאשוילי         

אופיר כץ: אני מתכבד לפתוח את הדיון הראשון בוועדה המיוחדת לתיקוני חוק יסוד: הממשלה

אופיר כץ:  הכנסת החליטה על הקמת ועדה ייעודית לקידום תיקון לחוק יסוד: הממשלה

אופיר כץ:  תכלית התיקון שאנו נדון בו היא לוודא ששאלות של זהות שרים, מינוי שרים והעברתם מכהונתם תהיה בידי הממשלה וראש הממשלה ובאישור הכנסת ללא התערבות בית המשפט בכל הנוגע להפעלת שיקול הדעת

אופיר כץ:       הקמת הוועדה הייעודית מצביעה על שני היבטים

אופיר כץ:  ראשית, על החשיבות שהכנסת נותנת לתיקון זה שהוא מהותי ועקרוני ונועד להגן על ההכרעות המצויות בליבת הפעילות הדמוקרטית מהתערבות, ושנית, על ההבנה שלנו שתיקון של חוק יסוד אינו דבר של מה בכך

אופיר כץ:  יש להשקיע בהצעת החוק את הזמן הנדרש ואת המחשבה לשמוע את כל הדעות, גם של האופוזיציה כמובן וגם של מומחים ומוזמנים שיבואו לוועדה ולבסוף לתכלל את הדעות האלו ולקבוע האם יש מקום לתיקון, ואם יש מקום – אז איזה תיקון בדיוק ולאיזה נוסח

אופיר כץ:      בהחלט אנחנו באים - ואני מקווה שגם חברי האופוזיציה באו – במטרה לבחון את הדברים בלב פתוח ומתוך רצון כן לקבוע נורמות ראויות כלליות לא רק לממשלה הזו או לכנסת הזו אלא לדורות גם כאשר האופוזיציה תהיה הקואליציה ולהיפך

ולדימיר בליאק: כשהאופוזיציה תהיה הקואליציה, היא תבטל את החוק הזה

אופיר כץ: למעשה כפי שכתוב גם בדברי ההסבר להצעה, תכליתה היא להפוך את ההלכה שידועה בשם הלכת דרעי-פנחסי

אופיר כץ:  בקצרה, ההלכה הזו קובעת שאמנם מבחינה חוקית לראש הממשלה יש סמכות לפטר שר או סגן שר, אבל בית המשפט יכול לקבוע לגבי כל מקרה ספציפי שהסמכות הזאת היא לא רשות אלא חובה

אופיר כץ:  המחוקק קבע שראש הממשלה יכול להחליט לפטר ויכול להחליט שלא לפטר אבל בית המשפט קובע שראש הממשלה חייב ואין לו ברירה אחרת אלא להחליט כפי שבית המשפט מורה לו

משה טור פז: נראה לי שאפשר לעבור להצבעה

משה טור פז:  לא? זה ממש רגע טוב

אופיר כץ: לדוגמה

אופיר כץ:  בית המשפט קבע בפסק דין ששיקול הדעת של ראש הממשלה דאז רבין זיכרונו לברכה הוא שיקול דעת שגוי 

אופיר כץ:  רבין החליט שלא לפטר בהתאם לסמכותו אבל לפי בית המשפט הוא היה חייב לפטר ושיקול דעתו אינו רק שגוי אלא לוקה בחוסר סבירות קיצוני

אופיר כץ:  כלומר, אף ראש ממשלה סביר לא היה מקבל החלטה דומה שלא לפטר את דרעי ואת פנחסי

אופיר כץ:  כבר למוחרת כתבה הפרופ' רות גביזון זיכרונה לברכה על ההחלטה שההחלטה הזו יכולה להיות "פתח מדאיג להמשך התהליך של איבוד ההבחנה בין שאלות משפטיות שראוי כי בית המשפט יכריע בהן ושאלות שיש להכריע בהן במוקדי החלטות אחרים שכן הדבר נוגע להארכת פעולות שלטוניות שנויות במחלוקת במה עדיף בית המשפט על משקללים אחרים"

אופיר כץ:       בהמשך, בשנת 2001 תיקן המחוקק את חוק יסוד: הממשלה וקבע סטנדרט ברור, שכהונת שר תפקע ביום בו הורשע בבית המשפט בעבירה שיש עמה קלון ולא יום אחד קודם לכן

אופיר כץ:  התיקון נועד לבטל את ההלכה אבל בית המשפט המשיך לפעול לפיה ולהחליף את שיקול דעתו של ראש הממשלה ושל המחוקק בשיקול דעת השופטים שדנים בעתירה

אופיר כץ:      הנזק הקיים הוא גם כלפי המחוקק וגם כלפי בית המשפט שבכניסתו לזירה הפוליטית נפגע

אופיר כץ:  השדה הפוליטי אינו מתאים לו, אין לו מומחיות לכך ואמון הציבור בו נפגע

אופיר כץ:      אני יודע שיש דעות שונות בעניין הזה ובהחלט מעוניין שכל הדעות יישמעו בנחת בדיוני הוועדה

אופיר כץ:  אני מבקש בדיון היום להתמקד בשאלות המהותיות כפי שהצגתי אותן, שאלות על מקומה של הלכת דרעי-פנחסי והיחסים התקינים והרצויים בין הרשויות ולא לעסוק בשאלות פרסונליות כאלה או אחרות

אופיר כץ:  מטרת ההצעה היא לקבוע הלכה לדורות ולא לעסוק בעניינו של פלוני אבל גם אם יש טענות פרסונליות לגבי שר כזה או אחר, יהיה מקום להשמיע אותן בדיוני ההמשך של הוועדה

אופיר כץ:  הוועדה תדון בנושא לעומק במספר דיונים וכולם יישמעו

אופיר כץ:  אני מבקש מחברי הכנסת לדבר לגופם של דברים

אופיר כץ:      תודה רבה

אופיר כץ:  יש לנו חברי כנסת ואנשים שנרשמו לדבר

ולדימיר בליאק: נמצאים כאן נציגים של משרדי ממשלה?     

אופיר כץ: אמורים להיות נציגי משרד המשפטים

ולדימיר בליאק: איך אפשר לנהל דיון ללא נציגות של משרדי הממשלה הרלוונטיים? ללא מומחים? ללא אנשי אקדמיה? נראה לי שהדיון עקר

אופיר כץ: אני מסכים איתך

אופיר כץ:  לכן הם הוזמנו ולא תקין שהם עדיין לא כאן

ולדימיר בליאק: בוא נבטל את הדיון ונעביר אותו ליום אחר

אופיר כץ: אנחנו לא נבטל את הדיון

אופיר כץ:  משרד כלשהו לא מגיע, אולי מאחר, אפשר לבדוק איתם

ולדימיר בליאק: אתה עכשיו אמרת שחשוב שיישמעו כל הדעות מכל הצדדים ואת המומחים

ולדימיר בליאק:  אמרת בדברי הפתיחה

ולדימיר בליאק:  אפילו נציגי משרדי הממשלה לא כאן

אפרת רייטן: משרדי הממשלה חייבים לשמוע

אופיר כץ: הם מגיעים כל רגע

אפרת רייטן: חייבים שהליך החקיקה, ככל שאפשר, יהיה תקין

אופיר כץ: הגיע נציג משרד המשפטים

אופיר כץ:  איל זנדברג

אופיר כץ:  בוקר טוב

אליעזר זנדברג: בוקר טוב

אליעזר זנדברג:  אני מתנצל על האיחור

אופיר כץ: גיל לא מגיע? הוא בדרך

אופיר כץ:  עד שגיל יגיע אתם רוצים להתייחס לחוק? זכות הדיבור שלכם, חברי הכנסת

אפרת רייטן: אני חושבת שכדאי שגם הוא ישמע את הדברים

אפרת רייטן:  אני חושבת שכדאי שכולם יהיו כאן ויקשיבו כדי שלא נדבר רק לעצמנו

אופיר כץ: את מדברת אלי

אופיר כץ:  את מדברת לציבור

אפרת רייטן: אתה, זה חשוב

אופיר כץ: הציבור רואה אותנו

אפרת רייטן: הציבור רואה ושומע ויום אחד יבוא בחשבון עם כל מה שהוא רואה

אופיר כץ: אני מאמין שהוא מאוד רוצה לשמוע את עמדתך

אפרת רייטן: אל תדאג, הוא ישמע בהרחבה גדולה את כל מה שיש לי לומר גם על הליך החקיקה

אופיר כץ: איזה הליך חקיקה? עוד לא התחלנו בהליך החקיקה

אפרת רייטן: כן, אבל אני כבר שומעת שאתם רוצים לעשות הצבעות

אופיר כץ: מי הולך לעשות הצבעות? היום?     

אפרת רייטן: מתי אתם עושים הצבעות?     

אופיר כץ: היום? ממש לא

אופיר כץ:  אמרתי שהיום לא יהיו הצבעות

אופיר כץ:  הנה, הליך חקיקה תקין

אופיר כץ:  קיבלת

אפרת רייטן: לא, הליך החקיקה יהיה תקין ברגע שקודם כל גם יבואו כולם וגם יישמעו כמו שצריך

אופיר כץ: לא היית בדברי הפתיחה שלי

אפרת רייטן: הייתי

אפרת רייטן:  לשמחתי אני אומרת, פעם ראשונה שלשמחתי הייתי בפקק

אפרת רייטן:  ממש שמחתי לעמוד בפקק הזה של יום השיבוש הלאומי

אופיר כץ: את יודעת שרוב אזרחי מדינת ישראל לא שמחים?     

אפרת רייטן: אני יכולה להתווכח איתך על הרוב

אפרת רייטן:  ממה שאני שומעת, גם בתקשורת, הרוב מגיב מאוד בסלחנות למה שקורה

אופיר כץ: בתקשורת בהחלט מגיבים בסלחנות

אופיר כץ:  אין לי ספק שמגיבים בסלחנות

אפרת רייטן: התקשורת שתכף אתם הולכים לסגור תקשורת חופשית, עדיין משרתת את העם ואת הדמוקרטיה

אופיר כץ: אותה סלחנות שהייתה כלפי מפגיני ההתנתקות

אפרת רייטן: אני מזכירה לך שאת ההתנתקות אתם עשיתם

אפרת רייטן:  זו הייתה החלטה מדינית של הממשלה

אפרת רייטן:  אתה יכול לבוא בטענות לראש הממשלה נתניהו

משה טור פז: ראש הממשלה הצביע פעמיים בעד ההתנתקות

אפרת רייטן: לך תשאל אותו למה הוא הצביע בעד ההתנתקות

אפרת רייטן:  הוא הביא עליכם את האסון

ולדימיר בליאק: הוא הצביע ארבע פעמים בעד ההתנתקות ומפלגת הליכוד ביצעה את ההתנתקות

אפרת רייטן: באמת, כמה אפשר כאן לשקר לציבור

אופיר כץ: אמרת עכשיו אסון על ההתנתקות?     

אפרת רייטן: אני אומרת שהוא הביא עליכם את האסון שעליו אתם עכשיו מוחים

אופיר כץ: הנה

אופיר כץ:  את מודה, את אומרת שההתנתקות היא אסון

אפרת רייטן: אני לא חושבת

אפרת רייטן:  תשמע, קודם כל, אני מזכירה לך שמי שקידם את זה, לא הייתה מפלגת העבודה

אפרת רייטן:  מי שקידם את זה, זה היה אריאל שרון

אופיר כץ: הפנמת שזה באמת היה אסון

אפרת רייטן: לא

אפרת רייטן:  אני קודם כל טענתי את טענתכם

אופיר כץ: כן

אופיר כץ:  גיל, שלום, בוקר טוב

אפרת רייטן: אני חושבת שההתנתקות הצילה חיים רבים מאוד של אנשים

אופיר כץ: גיל, מה שלומך?     

גיל לימון: פקקים

אופיר כץ: יש אנרכיסטים במדינה

אופיר כץ:  משבשים לאזרחים את החיים

ולדימיר בליאק: יש אנרכיסטים בממשלה

אפרת רייטן: ראיתי עכשיו את אחד האנרכיסטים, טייס מהולל במילואים, הוכנס לניידת משטרה עם אזיקים על הידיים

אפרת רייטן:  הנה, אתם ממשיכים להרוס

אופיר כץ: כשיש ראש ממשלה ורמטכ"לים שמדברים על אלימות ומדברים על מרי אזרחי, מה הפלא?     

ולדימיר בליאק: 	אנשי המוסד אנרכיסטים, הטייסים אנרכיסטים, אנשי ההיי-טק אנרכיסטים

אפרת רייטן: הנה, יש כאן עוד חקיקה אנרכיסטית שרוצה להוריד את הרף המוסרי

ולדימיר בליאק: אתם ממשלת השיבוש הלאומי

אפרת רייטן: בדיוק

אפרת רייטן:  ממשלת השיבוש הלאומי

משה ארבל: כמה דיונים יזמתי כאן בכנסת על השימוש במכת"זית בהפגנות החרדים בירושלים ואני שמח מאוד שמשטרת ישראל הטמיעה את ההמלצות שלנו לחדול מהשימוש במכת"זית אבל רק לאוכלוסייה מאוד מאוד מסוימת

אפרת רייטן: האוכלוסייה הזאת היא בדרך כלל עושה הפרות סדר

אפרת רייטן:  יש הבדל בין הפרות סדר לבין הפגנה מאורגנת ומתואמת

קריאה: די, חבר'ה, הבכיינות שלכם

קריאה: במחוז תל אביב המשטרה - - -     

ולדימיר בליאק: מה זה מחוז תל אביב? יש הפגנות בנתניה, בבאר שבע, באשדוד

אפרת רייטן: אדוני היושב ראש, אתה בעד אלימות? אני בעד שהכול ייעשה על פי חוק

ולדימיר בליאק: ההפגנות מגיעות כבר לפריפריה, מגיעות כמעט לכל מקום ברחבי הארץ

ולדימיר בליאק:  אתם מאבדים מנדט בשבוע

אפרת רייטן: יש הפרות חוק ויש שיבושי תנועה

אופיר כץ: אם זה חרדים וערבים אלה הפרות חוק

אפרת רייטן: לא

אפרת רייטן:  יש הפגנות

אפרת רייטן:  תשאל את המשטרה

אופיר כץ: אם אלה אליטיסטים, לא

אופיר כץ:       חברים, נשים נקודה על הפרק הזה

אופיר כץ:  גיל, אתה התארגנת? חברי הכנסת רוצים לשמוע את עמדתך, את עמדת המשרד

משה ארבל: אתה מוזמן קודם כל לברך את יושב ראש הוועדה על בחירתו

אפרת רייטן: אופיר, כמה טייטלים כבר יש לך? יושב ראש של כמה ועדות? כבר הפסקנו לספור

משה טור פז: היחיד שנשאר ויודע לעבוד

משה טור פז:  כל השאר התחלפו בחוק הנורבגי ונשאר אופיר כץ

אופיר כץ: עדיין לא הגענו לכמות הנורבגים שלכם

משה טור פז: אתם בדרך הנכונה

משה טור פז:  הכי מצחיק היה לשמוע את קטי שטרית אתמול מתלוננת על כך

ולדימיר בליאק: כמה שרים יש בממשלה שלכם? הגענו כבר ל-33?     

משה טור פז: כן

משה טור פז:  הגיעו

משה טור פז:  33 אבל אבי מעוז התפטר, אז יש אחד פחות

ולדימיר בליאק: הוא סגן שר

ולדימיר בליאק:  עכשיו הם יעשו הכול כדי להחזיר את ההומופוב הזה לממשלה

אופיר כץ: מפריע לכם שהוא הלך

אופיר כץ:  הרס לכם את כל הטיעונים שבניתם עליו

ולדימיר בליאק: אבל אתם רוצים להחזיר אותו כי מאוד חשוב שההומופוב הזה יהיה בממשלה שלכם

אפרת רייטן: אני רואה שמציעים לו כל מיני הצעות, רק שיישאר

אפרת רייטן:  ההומופוב הזה

אופיר כץ: מאוד אהבתי לראות איך אתם מכילים את ווליד טאהא

אופיר כץ:  זה פשוט היה מדהים

אופיר כץ:  איזה יופי

ולדימיר בליאק: אופיר, אל תעליב את עצמך

ולדימיר בליאק:  באמת

אופיר כץ: איזה יופי היה לראות את יוראי להב הרצנו שאומר שהוא מכיל את ווליד

אפרת רייטן: כמות הארס והרשימות השחורות, הדוחות שהוא התניע כאן במדינת ישראל, זה פשוט לא יתואר

אפרת רייטן:  רשימות שחורות

ולדימיר בליאק: האדם החשוך הזה

ולדימיר בליאק:  ההומופוב

ולדימיר בליאק:  איך אתה מרגיש להפקיד את גורל ילדיך בידיו בידי האדם החשוך הזה?     

אפרת רייטן: אופיר, איך לא מתאים לך לעמוד לצידו

אפרת רייטן:  פשוט מזעזע

אופיר כץ: גיל, הרווחתי לך עוד שלוש דקות

אופיר כץ:  אתה מוכן?      

גיל לימון: יושב ראש הוועדה, אני מברך אותך על הבחירה ליושב ראש הוועדה

גיל לימון:      חברי הוועדה הנכבדים, אני מתכבד בפניהם את עמדת היועצת המשפטית לממשלה באשר להצעת החוק שעומדת לדיון בפני הוועדה שעניינה בקביעת סל חוקתי גורף של אי שחיתות מוסדית לפיו לא ניתן יהיה לערוך ביקורת שיפוטית בנוגע לעניין הקשור או נובע ממינוי או מכהונה של שר למעט לעניין עמידה בתנאי הכשירות הקבועים בסעיף 6 לחוק יסוד: הממשלה

גיל לימון:  אמנם דברי ההסבר להצעת החוק מכוונים לביטוי עקרוני של הלכת דרעי-פנחסי מהטעם שההחלטה על מינוי שרים או העברתם מכהונה מצויה – לפי הציטוט מתוך דברי ההסבר – "בליבת הפעילות הדמוקרטית"

גיל לימון:      ואולם מובן לכל שבמוקד הדברים עומד עניינו הפרטני של חבר הכנסת אריה דרעי והרצון למנותו בכל מחיר ובכל דרך לשר בממשלה הנוכחית על אף העובדה שהמינוי נפסל זה לא מכבר על ידי בג"צ

משה ארבל: אדוני יוכל להתייחס להצעה לגופה לפני שהוא מתייחס למסביב? הנושא הזה גם נוגע לעתירה תלויה ועומדת על השר בן גביר לצורך העניין או על מועמדים אחרים

גיל לימון: אני אתייחס גם לזה

משה ארבל: אני חושב שהעיסוק בפריפריה חוטא למטרה לשמה הוזמנת

אפרת רייטן: מה זאת אומרת?     

קריאה: משה, מה אתה רוצה? זה חוק

אפרת רייטן: קודם כל, איפה הנחת והסבלנות שמפלגת ש"ס כל כך ידועה בה?      

אופיר כץ: אפרת, אפשר לשאול שאלות

אופיר כץ:  הכול בסדר

אפרת רייטן: אלה לא היו שאלות

אפרת רייטן:  אם זאת הייתה שאלה, הייתי מכבדת

אפרת רייטן:  הוא התווה לו, אמר לו אל תתעסק בזה

אופיר כץ: אני לא ראיתי שהוא דיבר בצורה לא מכובדת ולא בנחת

אפרת רייטן: שאלות זה דבר חשוב אבל זה היה להגיד לו על מה לדבר ועל מה לא

משה ארבל: על מה לדבר, לא

משה ארבל:  על מה להתחיל לדבר

אפרת רייטן: סליחה, עם כל הכבוד, היועץ המשפטי לממשלה, הנציג שלו יושב כאן ואני מעוניינת לשמוע מ-א' עד ת'

אופיר כץ: את תשמעי מ-א' עד ת'

גיל לימון: אני אתייחס גם להצעה לגופה אבל אני חושב שחשוב לאחוז את השור בקרניו

גיל לימון:  בעינינו הבעיה המרכזית בהצעה הזאת היא השימוש לרעה בסמכות המכוננת ולכן אני מבקש לפתוח בעניין זה

גיל לימון:      חשוב לכן להזכיר איך הגענו עד הלום

גיל לימון:  בחודש דצמבר 2021 הועמד חבר הכנסת אריה דרעי לדין בגין עבירות מס במסגרת סדר טיעון שהושג עמו שכלל עונש מאסר על תנאי

גיל לימון:  זמן קצר לפני הרשעתו התפטר דרעי מהכנסת, בכך הוא נמנע מהכרעה שיפוטית אם יש בעבירה משום קלון שהייתה מביאה לכך שלא יוכל לכהן כשר בממשלה במשך שבע שנים ממועד ההרשעה

גיל לימון:      בחודש נובמבר 2022, בהמשך לפניית ראש הממשלה ליועצת המשפטית לממשלה, הבהירה היועצת המשפטית לממשלה כי בהתאם לפרשנות הנוהגת עוד קודם לכן, סעיף 6(ג) לחוק יסוד: הממשלה שקובע כי לא יתמנה לשר מי שיושב ראש ועדת הבחירות קבע שיש בעבירה בה הורשע משום קלון, חל גם על הרשעה שבצידה מאסר על תנאי

גיל לימון:  לפי הבהרה זו נדרש ראש הממשלה להביא את עניין מינויו של דרעי כשר בפני יושב ראש ועדת הבחירות

גיל לימון:      על מנת להימנע מכך, הונחה על שולחן הכנסת הצעה לתיקון חוק היסוד שקבעה כי הרשעה שבצידה מאסר על תנאי לא תיכלל עוד בגדרי סעיף 6(ג)

גיל לימון:  תיקון זה פתח את הדלת למינויו של חבר הכנסת דרעי לשר מבלי שנדרש, כאמור, להביאו בפני יושב ראש ועדת הבחירות

גיל לימון:       לאחר מינויו של חבר הכנסת דרעי לשר הבריאות והפנים בממשלה, הוגשו מספר עתירות לבג"צ נגד המינוי ונגד התיקון לחוק יסוד: הממשלה

גיל לימון:  בית המשפט העליון דן בעתירות בהרכב מורחב של 11 שופטים בראשותה של הנשיאה חיות

גיל לימון:  10 מהשופטים קבעו כי המינוי פסול ואיננו יכול לעמוד

גיל לימון:  שבעה מצאו שהמינוי אינו סביר באופן קיצוני לנוכח הצטברות של הרשעתו האחרונה של דרעי עם הרשעותיו הקודמות בעבירות חמורות של שחיתות שלטונית, וחמישה מהשופטים מצאו שהמינוי פסול מהטעם של השתק שיפוטי לאור המצג שהציג דרעי בפני בית משפט השלום בעת הרשעתו

גיל לימון:  השופט אלרון סבר שראש הממשלה נדרש לפנות ליושב ראש ועדת הבחירות על מנת שיבחן אם יש קלון בעבירות שבהן הורשע דרעי

גיל לימון:      הצעת החוק הנוכחית נועדה להתגבר על שני פסקי הדין, זה של בית משפט השלום שהרשיע את דרעי וזה של בית המשפט העליון שפסל את המינוי, על מנת לאפשר את מינויו של חבר הכנסת דרעי לשר, בכך שהיא קובעת, כאמור, שבית המשפט לא יוכל לקיים ביקורת שיפוטית על הליך המינוי של שר למעט עניין עמידה בתנאי הכשירות

גיל לימון:  כלומר, למרות שקיימת הכרעה שיפוטית מחייבת שקובעת שמדובר במינוי בלתי סביר שקיים השתק שיפוטי לגביו, ראש הממשלה יוכל למנות את דרעי לתפקיד שר ולא תהיה כל ביקורת שיפוטית על כך

גיל לימון:  מדובר איפוא בחור שחור נורמטיבי, פשוטו כמשמעו, שנחקק מטעמים פרסונליים גרידא

גיל לימון:      אם גם החוק הנוכחי ייפסל בבג"צ, כמו שנאמר פעם בטלוויזיה, במקרה הכינותי מראש - חוק נוסף שיפתור את הבעיה מקודם ממש בימים אלה באולם הסמוך של ועדת החוקה, חוק ומשפט והוא קובע שבית המשפט לא יידרש לשאלה בדבר תוקפו של חוק יסוד ולא יהיה תוקף להחלטה שהתקבלה בעניין כאמור

גיל לימון:      אפשר לסכם ולומר שהצעת החוק הנוכחית היא חוליה נוספת בשרשרת של תיקונים חוקתיים שמכוונים לביטול נפקותם של פסקי דין פרטניים בעניינו של אדם ספציפי

גיל לימון:  בדרך להשגת המטרה הזו כל אחד מהתיקונים החוקתיים האמורים מסיר שכבת הגנה נוספת מפני מינויים פסולים לתפקידי שרים בממשלה עד התוצאה של כוח שלטוני חסר רסנים וגבולות שיאפשר את ביצוע המינוי שנפסק שהוא אינו חוקתי

גיל לימון:       במצב הדברים הזה אנחנו סבורים שמדובר במקרה בעל מאפיינים משמעותיים של שימוש לרעה בסמכות המכוננת שלא למטרה לשמה נועדה על רקע פרסונלי מובהק, תוך ניסיון לשנות תוצאות של שני פסקי דין בעניינו של אדם ספציפי

גיל לימון:  הדבר הזה מעמיד את ההסדר בסיכון משפטי יביא לכך שבית המשפט יוכל לקבוע בעתירות שיוגשו נגד חוקתיות התיקון שבנדון שמדובר בשימוש לרעה בסמכות המכוננת

גיל לימון:       בהתאם להלכה הפסוקה בית משפט יכול לבחון את תוקפו של חוק יסוד מבחינת השימוש לרעה בסמכות המכוננת - זה עדיין המצב הקיים היום - שעיקרה בשאלה האם מדובר בנורמה חוקתית

גיל לימון:  זיהויה של נורמה חוקתית נעשה באמצעות מספר מבחני עזר שאינם רשימה סגורה: מבחן היציבות - האם הנורמה נושאת אופי זמני, מבחן הכלליות – האם מדובר בנורמה בעלת תחולה 

גיל לימון:  כללית, מבחן ההתאמה – האם הנורמה עולה בקנה אחד עם אופיים של נושאים המוסדרים בחקיקת יסוד

גיל לימון:       לעמדת הנשיאה חיות בבג"צ שפיר שהתקבלה בדעת רוב, אם החוק נכשל באיזה מהמבחנים, יש לעבור לשלב הצידוק ולבדוק האם בכל זאת יש הצדקה לראות בו כנורמה חוקתית

גיל לימון:  השופטת ברק ארז סברה בדעת מיעוט באותו מקרה כי יש להסתפק בשלב הזיהוי בלבד וכן להחליף את מבחן ההתאמה במבחן המובחנות לפיו יש לבדוק שמדובר בחקיקה שתפקידה להיות פרק בחוקה ולא בפלישה לתפקידן של רשויות אחרות

גיל לימון:       בפסק הדין בעניין ממשלת החילופין, בית המשפט דן במבחן עזר נוסף במסגרת מבחני הכלליות, האם ההסדר נחקק תוך ניגוד עניינים מוסדי לאור תחולתו המיידית

גיל לימון:      מההשתלשלות העובדתית שמתוארת לעיל עולה תמונת מצב שלחקיקה פרסונלית שמבקשת כאמור בפעם השנייה ברציפות להסיר באמצעות תיקון לחוק יסוד מגבלות חוקיות אשר עומדות בפני מינויו של אדם ספציפי לתפקיד שר בממשלה

גיל לימון:  הלכה למעשה מדובר בניסיון לבטל שני פסקי דין

גיל לימון:       יודגש

גיל לימון:  כאשר הכנסת תיקנה זה לא מכבר את סעיף 6(ג) לחוק יסוד: הממשלה היה ידוע לחברי הכנסת שמינויו של חבר הכנסת דרעי לתפקיד שר ייבחן על ידי בג"צ בראי הלכת דרעי-פנחסי

גיל לימון:  ובכל זאת הכנסת לא ביטלה את ההלכה הזאת במסגרת התיקון הקודם לחוק ובאופן מודע בחרה להשאיר את ההלכה על כנה

גיל לימון:  כלומר, התיקון הנוכחי לא נובע מכך שבית המשפט אימץ פרשנות חדשה לחוק שהפתיע את המחוקקים אלא מכך שבית המשפט יישם את הפרשנות הקיימת בעניינו של דרעי באופן שאינו תואם את ציפיות הקואליציה בהיבט הפרסונלי

גיל לימון:  זה איננו דיאלוג בין רשויות

גיל לימון:  היבטים של פרשנות חקיקה

גיל לימון:      ההיבט הפרסונלי המובהק שמשתקף בנסיבות החקיקה פוגע בכלליות ההסדר כנורמה שנדרשת לשתף ראייה משטרית רחבה מאחורי מסך בערות

גיל לימון:  בנוסף, התיקונים התכופים לחוק היסוד בתגובה לפסקי דין נקודתיים מסוימים כלפי אדם מסוים משקפים גם פגיעה ביציבותה של הנורמה המשפטית שמשתנה תכופות בהתאם לצרכים פוליטיים קואליציוניים רגעיים ולא מתיישבת עם הסדרים משפטיים, משטריים, על-זמניים ונצחיים המאפיינים את

גיל לימון:  חוקתית

גיל לימון:       בדיונים המתקיימים בימים אלה בוועדת החוקה, חוק ומשפט בהצעת החוק לשלילת סמכות בג"צ לבקר חוקי יסוד, כחלק מהמהלך שמכונה הרפורמה המשפטית, העלינו בין היתר את הטענה שהצעה זו – ההצעה שנדונה שם – לוקה בכך שאל מול ביטולה של סמכות בג"צ הכנסת לא מעמידה שום נורמה מאזנת המגבילה את סמכותה שלה לתקן חקיקת יסוד, הן מבחינה מהותית והן מבחינה פרוצדורלית

גיל לימון:  התיקונים התכופים בחוק יסוד: הממשלה שנועדו לתת מענה לעניינו של אדם ספציפי, הם המעידים כאלף עדים על קושי מהותי זה ברפורמה המשפטית

גיל לימון:  הכנסת תסיר מעליה את המגבלה היחידה שקיימת כיום מפני שימוש לרעה בסמכות המכוננת ומהצד השני היא לא מטילה על עצמה שום מגבלה חלופית מאזנת לקוח המוחלט לחוקק או לתקן חוקי יסוד ברוב קואליציוני רגיל

גיל לימון:  כלומר, מדובר בהסרת מגבלה לצד היעדר יציקת תוכן למונח חוק יסוד באופן שיבטיח שמדובר בחקיקה עקרונית על-זמנית, מאחורי מסך בערות שלא לצרכים קואליציוניים צרים ובהסכמה רחבה

גיל לימון:  חוק יסוד: החקיקה אמור לתת מענה לכך אך הוא נעדר מהספר

גיל לימון:      לסיום החלק האמור, אנחנו סבורים שבית המשפט שיידרש לבחון את חוקתיות התיקון הנדון לחוק יסוד: הממשלה יכול לקבוע שמדובר בשימוש לרעה בסמכות המכוננת

גיל לימון:      עכשיו אני אציג מספר משמעויות שקשורות להצעה הספציפית

גיל לימון:  ראשית, מניעה כוללת של פיקוח שיפוטי על מינוי שרים

גיל לימון:  ביטול הביקורת השיפוטית על כל עניין שנוגע למינוי או לכהונה של שרים, למעט תנאי שירות סטטוטוריים, יבטל לא רק את הלכת דרעי-פנחסי שנטועה בסוגיות של אמון הציבור והתפקוד התקין של הממשלה, אלא יכלול ביטול של ביקורת על סוגי מקרים נוספים

גיל לימון:  למשל, מינוי אדם לכהונת שר שנעשה תוך שקילת שיקולים זרים ופסולים, או במקרה שבו שר יעשה שימוש נמשך בסמכויותיו בשל ביצוע עבירה אך ראש הממשלה יימנע מהעברתו מכהונה

גיל לימון:  או במקרה שבו שר יכהן במקביל במשרדי ממשלה רבים ותתעורר שאלת סבירות המצב או ניגוד עניינים מוסדי או כל שאלה אחרת שיכולה להתעורר במצבים כאלה בשים לב לאחריות שמוטלת על שרים

גיל לימון:  אפילו במקרה של פיטורים שלא בסמכות, למשל ממשלת חילופין

גיל לימון:  בכל המקרים האלה תימנע כל ביקורת שיפוטית

גיל לימון:          במצב המשפטי הקיים הביקורת השיפוטית על החלטות כאמור מוגבלת ומרוסנת בשים לב לאופי הפוליטי של ההחלטה על מינויו של שר או העברתו מכהונה

גיל לימון:  כאשר בית המשפט מתערב בהחלטות מעין אלו, הדבר מבטא פגיעה בעוצמה גבוהה בערכים של שלטון החוק ובמינהל תקין

גיל לימון:  דווקא במצבים מעין אלו קיימת חשיבות מיוחדת לכך שבית המשפט יוכל להעביר את ההחלטות תחת שבט ביקורתו לאור הכוח הרב הנתון בידיהם של שרי הממשלה

גיל לימון:       נקודה שנייה או בעיה שנייה בהצעה הזאת, יצירת חור שחור נורמטיבי

גיל לימון:  התיקון המוצע לא משנה את הדין המהותי אלא אך ורק מונע ביקורת שיפוטית

גיל לימון:  משמעות הדברים היא שהממשלה תוכל למנות שר בהחלטה שלוקה בחוסר סבירות קיצוני ומטעמים פסולים אחרים לפי כללי המשפט המינהלי אך בית המשפט יהיה מנוע מלהושיט סעד ולבטל את ההחלטה

גיל לימון:  מינויו של חבר הכנסת דרעי הוא דוגמה מובהקת לכך

גיל לימון:  תיקון חוק היסוד לא יהפוך את המינוי לסביר או לחוקי מבחינת הדין המהותי אלא הוא פשוט ימנע את האפשרות שבית המשפט יהיה מוסמך לתת סעד בגין אי החוקיות הזאת

גיל לימון:  התוצאה היא יצירת חור שחור נורמטיבי, זה מונח שכמעט ולא קיים במשטר שלנו, דווקא בתחום רגיש ביותר

אופיר כץ: לאחרונה אנחנו שומעים הרבה את המונח הזה

גיל לימון: נכון

גיל לימון:  למרבה הצער

אופיר כץ: למרבה הצער מבחינתכם

אפרת רייטן: מאיפה המונח הזה?         

אופיר כץ: זה מונח שעולה כשהימין בשלטון

משה טור פז: אוי, אוי, אוי

משה טור פז:  אתם 35 שנים בשלטון

משה טור פז:  לא להתבכיין

אופיר כץ: אמרנו שניתן לו לסיים

אופיר כץ:  גם אני חרגתי

אפרת רייטן: אגב, זאת לא ממשלתי ימין

אפרת רייטן:  זאת ממשלה קיצונית

אפרת רייטן:  ממשלת ימין הייתה כאן כשהייתה ההתנתקות

אפרת רייטן:  זאת ממשלה קיצונית

אופיר כץ: תגידי שוב אסון

אפרת רייטן: האסון לטעמכם

קריאה: נתניהו תמך באסון הזה

ולדימיר בליאק: ארבע פעמים

גיל לימון: התוצאה יצירת חור שחור דווקא בתחום רגיש מבחינת שיקולים של טוהר המידות, המינהל התקין ואמון הציבור במערכות השלטון

גיל לימון:  אני אביא ציטוט משנת 1995

גיל לימון:  יפים בהקשר זה דבריו של השופט חשין זיכרונו לברכה, ערעור אזרחי 733/95, ארפל אלומיניום נגד קליל תעשיות

גיל לימון:  "באין רשות שופטת, באין ביקורת על מעשה הפרט והשלטון, ייפרע עם וטובת ממלכה

גיל לימון:  באין ביקורת שיפוטית יאבד שלטון החוק ותעלמנה זכויות היסוד

גיל לימון:  בחסימת הדרך לבית המשפט ייעלם ואיננו הדיין ובאין דיין - ייעלם אף הדין עמו"

גיל לימון:      איזה מסר יוצא מבית המחוקקים לציבור הרחב ביציאת חור שחור נורמטיבי זה בהיבטי השוויון בפני החוק? מה הציבור שומר החוק שנדרש לציית לחוקי המדינה יחשוב לעצמו כשהוא רואה את בית המחוקקים עושה שימוש בסמכות המכוננת כדי לתת פטור ממרותו של הדין כשהדבר נוגע לאחד מחברי הבית הזה? אין ספק שההחלטה על מינוי שרים היא החלטה בעלת רגישות רבה ומטען פוליטי כבד

גיל לימון:  לכן פסיקת בית המשפט נוהגת בזהירות רבה בהחלטות שכאלה

גיל לימון:  אם הכנסת סבורה שנדרשת זהירות רבה יותר, ניתן כמובן לבחון כיצד לדייק את הדברים בחקיקה אבל מכאן ועד יצירת עיר מקלט מפני מהותו של החוק – הדרך ארוכה מאוד

גיל לימון:       נקודה שלישית ואחרונה לגבי הצעת החוק הפרטנית, השלכה על תיקון סעיף 6(ג) לחוק יסוד: הממשלה

גיל לימון:       לסיום אבקש לציין כי פסק הדין האחרון בעניינו של מינוי דרעי לשר בממשלה נתקף גם במישרין בתיקון סעיף 6(ג) לחוק היסוד - התיקון שקבע רק במקרה של מאסר בפועל - בטענה ששימוש לרעה בסמכות המכוננת

גיל לימון:  בית המשפט העיר שמדובר בנקודת שפל – זה הציטוט – שלתופעה שבה מנוצלים חוקי יסוד לצרכים פוליטיים נקודתיים אבל נמנה מלהכריע בסוגייה מכיוון שמצא שיש לתת סעד כבר במישור המינהלי של סבירות ההחלטה או של מניעות אישית מצדו של השר דרעי מלכהן בתפקיד שר

גיל לימון:  ניתן לשער שאם יעבור תיקון החקיקה הזה ייתקף גם התיקון הקודם בהיבטים הפרסונליים שעמדנו עליהם ושני תיקוני החקיקה ייבחנו יחדיו בצורה שתעמיד בסיכון משפטי משמעותי דבר חקיקה נוסף

יסמין פרידמן: מה זה אומר? מה אמרת עכשיו?     

גיל לימון: זאת אומרת שבית המשפט העליון, ככל שהחוק הזה יעבור ותהיה לגביו עתירה לבג"צ, יוכל לפסול לא רק את החוק הזה אלא גם את התיקון הקודם

יסמין פרידמן: בדיעבד

גיל לימון: מה זה בדיעבד? התיקון עדיין קיים

גיל לימון:  הוא לא נדרש אליו

אפרת רייטן: הוא נדרש למינוי ולא לחוק

ולדימיר בליאק: הוא נדרש למינוי ולא לתיקון

יסמין פרידמן: הוא מטפל בכל זה ביחד

גיל לימון: ככל שתוגש עתירה נגד שני החוקים האלה, בית המשפט יידרש לזה

יסמין פרידמן: יכול להיות שדרעי צריך לשקול את זה

יסמין פרידמן:  אם המשמעות של מה שאומר כאן הפרקליט היא שבית המשפט יתייחס להחלטה שהוא כבר קיבל, יכול להיות שדרעי מרע לעצמו

יסמין פרידמן:  אני מציעה לו לחשוב על זה

גיל לימון: לסיכום הדברים

גיל לימון:  אנחנו מבקשים להסב את תשומת ליבם של חברי הוועדה הנכבדים להשלכות של ההסדר המוצע שכוללות ביטול הביקורת השיפוטית על החלטות שקשורות למינוי ולכהונה של שרים גם מעבר לכלל של הלכת דרעי-פנחסי

גיל לימון:  יצירת חור שחור נורמטיבי בממשלה תהיה אמנם מחויבת בכללים משפטיים, אך בית המשפט לא יוכל להושיט סעד אלא היבטים פרסונליים של ההסדר המוצע אשר טומנים בחובם רכיבים משמעותיים של שימוש לרעה בסמכות המכוננת ומעמידים בסיכון את עמידותו המשפטית, זאת בייחוד לאחר ש-11 שופטים של בית המשפט העליון קבעו שמינוי של השר דרעי לא יכול לעמוד כפי שהוא

גיל לימון:  תודה רבה

אופיר כץ: תודה

אופיר כץ:  שאלה לחברי הכנסת שנכנסים לכאן אחד אחרי השני

אופיר כץ:  כל מי שנכנס לכאן, הוא בעצם נזרק מוועדת חוקה?     

קריאה: תלוי מי

קריאה:  ולדימיר כן

אופיר כץ: אני לא מוכן להיות אופציה ב' שלכם

יסמין פרידמן: אתה עיר מקלט

יסמין פרידמן:  הכנסת היא עיר מקלט

אופיר כץ: חבר הכנסת משה ארבל, בבקשה

משה ארבל: בוקר טוב, תודה רבה אדוני היושב ראש, חברי הכנסת

משה ארבל:  אחרי הסקירה המפורטת והארוכה של ד"ר גיל לימון, אני חושב שדווקא הדברים הללו שנאמרו על ידו שבאו וציינו לחברי הוועדה, אפילו אפשר לומר בהגינות, את הסיכויים הנמוכים שבית המשפט יאפשר ויאשר את מינוי של דרעי בפעם השנייה, סיכויים אפסיים אפילו - - -     

קריאה: ועדיף שכך

אופיר כץ: אתם לא מפריעים

משה ארבל: הם אלה שמאפשרים לנו בבואנו כעת לדון בחוק יסוד להסתכל על האירוע הזה דווקא מאחורי מסך הבערות, דווקא על החשיבות המשמעותית הגדולה מאוד של ביטול הלכת דרעי-פנחסי שנכתבו עליה מאמרים אקדמאיים, החל מפרופ' רות גביזון המנוחה, השופט נעם סולברג, כאשר רבים וטובים שאינם פעילי ש"ס כתבו במשך השנים על העובדה שהלכת דרעי-פנחסי מציבה את בית המשפט העליון כשחקן פוליטי אקטיבי

משה ארבל:  כאשר בית המשפט העליון נכנס ונדרש לסוגיית מינויו של שר בסוגיית הסבירות – ואני מדגיש, לא בסוגיית הכשירות אלא בסוגיית הסבירות - הוא הופך להיות שחקן פוליטי אקטיבי שנכנס לעמדותיה של האופוזיציה ומביע את עמדותיה של האופוזיציה כי מבחן סבירות הוא מבחן סובייקטיבי והוא לא מבחן שיכול לעמוד בפני עצמו באופן אובייקטיבי

משה ארבל:  תמיד תהיינה דעות לכאן ולכאן ובדיוק כאן הבית הזה הוא זה שאמור להכריע בדעת רוב ומיעוט האם הוא נותן אמון לממשלה שהוצגה בפני הכנסת או לא

משה ארבל:      הצעת החוק הנוכחית שנחתמה כיוזמה שלך אדוני היושב ראש כיוזם ראשון ושל כלל חברי הקואליציה באה לומר אמירה מאוד מאוד ברורה: הכנסת, הבית הזה הוא זה שאמור לעמוד גם בפני הציבור על החלטות שגויות שלו, גם אם הציבור חושב שההחלטה שגויה, ולתת על כך דין וחשבון

משה ארבל:  כאשר בית המשפט נכנס לזירה הזו והופך שחקן פוליטי אקטיבי, אנחנו מפוררים את אמון הציבור בבית המשפט

משה ארבל:      הדבר הזה הוא כשלעצמו, גם אם אני עכשיו יוצא מנקודת הנחה שדבריך על חוסר סבירות קיצוני וגם דברים שנאמרו בפני בית המשפט באותה עתירה של חוסר סבירות קיצוני שנכנסו בה באמת ההיסטוריה לרבות הרשעות שנמחקו, לרבות אמירה מפורשת של היועץ המשפטי לממשלה הקודם בקולו שאמר שמעולם לא הייתה הסכמה לפרישה מהחיים הציבוריים, זה לא היה חלק מהסדר הטיעון, לא באופן זמני ולא באופן קבוע

משה ארבל:  כל הדברים הללו דווקא מאפשרים לנו לעמוד מאחורי מסך הבערות כי התיקון הזה הוא תיקון משמעותי וחשוב ללא כל קשר למינוי כזה או אחר

משה ארבל:  התיקון הזה מחזיר את מעמדה וכבודה של הכנסת

משה טור פז: מעמדה וכבודה של הכנסת? בוא

ולדימיר בליאק: חבר הכנסת ארבל, אתה מדבר על כבודה של הכנסת? זה כבודה של הכנסת?     

אופיר כץ: חברים, סיכמנו איך יתנהל כאן הדיון

אופיר כץ:  כולם ידברו ולא נפריע אחד לשני

ולדימיר בליאק: אלה הערות ביניים

משה טור פז: ביזיונה של הכנסת

דבורה ביטון: השבט אמר את דברו

דבורה ביטון:  גם אתם מורחקים? כאן זה אי השדים

אופיר כץ: דיברנו על זה שכל מי שמגיע לכאן זה מנפלטי ועדת החוקה

דבורה ביטון: זה לא מוסיף לכם כבוד

אופיר כץ: אני מבקש לתת למשה ארבל לסיים את דבריו

אופיר כץ:  אני מבקש לא להפריע אחד לשני

משה ארבל: בסיום דבריי אני מצטט ממאמרו של כבוד שופט בית המשפט העליון נעם סולברג בעניין הלכת דרעי-פנחסי

משה ארבל:  "ובחלוף שנות דור אני שואל אם אין מקום לשוב ולעיין מחדש בהלכת דרעי-פנחסי בפרט בראי עילת הסבירות, האם בשנים הרבות שחלפו מאז ועד היום לא העלינו על הדעת כי בהיעדר תורת הפעלה סדורה וברורה לעילת הסבירות, עלול ההליך השיפוטי לאבד מן הממד האובייקטיבי המאפיין אותו? הסבירות, פנים רבות לה וגם הראוי תלוי הוא בעיני המתבונן

משה ארבל:  ההכרעה בשאלת הסמכות ובשאלת תקינותו של ההליך המינהלי היא משפטית מובהקת ולגביה נתון לבית המשפט הכשר דמוקרטי שכן ישנה הכרה במומחיותו

משה ארבל:  לא כך הדבר לגבי "משקלים" ו"איזונים", מונחים עמומים המכוונים במידה רבה כלפי תבונתה של ההחלטה המינהלית

משה ארבל:  כלי העבודה העומדים לרשות בית המשפט בענייני סמכות ופרוצדורה שבהם עיקר כוחו ומומחיותו אינם זמינים לו כאשר נדרש לנתח מה סביר ומה ראוי, מה גם שלגביהם השקפתו של בית המשפט אינה נחזית תמיד כעדיפה על דעת הבריות

משה ארבל:  השימוש ברטוריקה מרסנת של חוסר סבירות מהותי או קיצוני – אפרופו עמדתכם – או מתחם סבירות וכיוצא באלו מונחים עמומים אינה משנה את העובדה הפשוטה שבמבחן התוצאה עילת הסבירות היא כחומר ביד השופט היוצר

משה ארבל:  ברצותו – מרחיב, וברצותו – מקצר"

משה טור פז: כן, אנחנו בידך משה ארבל

אופיר כץ: טור פז, מה נסגר? אתה לא מפריע לו

משה ארבל: הדברים האלה צריכים להנחות ולהבין באמת למה אנחנו כאן עומדים על הצעת החוק הזו למרות הסיכוי הנמוך להכשרת מינויו של השר לשעבר חבר הכנסת אריה דרעי והתיקון הזה הוא תיקון חשוב ומשמעותי לאיזונים בין הרשויות ולחיזוק אמון הציבור בבית המשפט ובפרט בבית המשפט העליון

משה ארבל:  תודה רבה

יוראי להב-הרצנו: החוק הזה קשור לאריה דרעי? רק רציתי להבהיר

אופיר כץ: החוק הזה היה צריך להיות מחוקק מזמן

משה טור פז: הוא חוק דרעי 2

אופיר כץ: משה טור פז, בבקשה

משה טור פז: חברי משה ארבל, אני מניח - כי אתה אדם אינטליגנט - שאתה יודע מי זה אינקיטאטוס

משה טור פז:  אינקיטאטוס היה סוסו של הקיסר קליגולה שהחליט יום אחד למנות את הסוס שלו להיות סנטור

משה טור פז:  למה? כי בא לו

אפרת רייטן: לדעתי הסוס יותר חכם מכמה חברי כנסת

משה טור פז: יכול להיות

משה טור פז:  אני לא אמרתי

אופיר כץ: אני מכיר גוש שרצה למנות טוסטר

משה טור פז: אני רואה כאן את חוק דרעי 2 שאתה כתבת ובאמת זה בזבוז של הכישרון שלך עם כל החוקים האלה

משה ארבל: שייאמר לפרוטוקול שאני לא מאשר את הדברים הללו לעניין כתיבתו של החוק

משה טור פז: אני אומר

משה טור פז:  אין בעיה

משה טור פז:  חוק דרעי 2 הוא בעצם חוק קליגולה

אופיר כץ: אני יוזם החוק

משה טור פז: בסדר, אתה כתבת

משה טור פז:  אתה יושב כאן בשליחות הפריץ

משה ארבל: בשליחותם של 400 אלף בני אדם שיצאו מהבית והצביעו ל-ש"ס

משה טור פז: תקשיב טוב, אם אתה תשאל את אזרחי ישראל, כולל מצביעי ש"ס - - -     סליחה, אמרת לי לא להפריע אבל מפריעים לי

אופיר כץ: אני לא רוצה שהוא יפריע לך אבל אתה הפרעת לו

משה טור פז: אבל עמדת על זכותו, אז תעמוד על זכותי

משה טור פז:      החוק הזה הוא חוק ביזיון, חוק קליגולה, כי הוא מאפשר לכל זב חוטם, לכל עבריין, לכל סוס במדינת ישראל להתמנות לשר

משה טור פז:  הרי היום בחוק אין מגבלה נגיד בגיל

משה טור פז:  אפשר למנות ילד בן שלוש להיות שר ועל פי חוק זה בסדר

משה טור פז:  על פי חוק, למעט שבע שנים, אין שום מגבלה עבריינית

משה טור פז:  אין מגבלה מי יכול להיות שר במדינת ישראל

משה טור פז:  אתם לוקחים את הדבר הזה, שר שאמור להיות דבר מכובד, עזוב את ה-33 שרים שיש לכם היום שלזאת אין מדפסת ולהיא אין תפקיד, אתם לוקחים את הביטוי הזה שר בממשלת ישראל ואתם מורידים אותו אל מתחת לתחתית

משה טור פז:  קליגולה רצה למנות את הסוס שלו ואתם רוצים שלא יהיה שום מעצור

משה טור פז:      אמר כאן המשנה ליועצת המשפטית שאילולא בית המשפט, אילולא הביקורת השיפוטית, אין מעצור בפני מינוי שרים במדינת ישראל

משה טור פז:  אני אומר לך משה ארבל שבית המשפט במקרה הזה הוא לא שחקן פוליטי אלא הוא המעצור האחרון בפני שרירות השלטון

משה טור פז:      תקשיבו, אתם מתנהלים כאן כאילו אתם כל ימיכם הולכים להיות בשלטון וזה נכון

משה טור פז:  אמרתי לך קודם אופיר כץ ש-35 מתוך 46 השנים האחרונות אתם בשלטון כולל בזמן ההתנתקות שאתם העברתם בקולותיכם אבל לא לעולם חוסן

אופיר כץ: לא העברתי

אופיר כץ:  אני הפגנתי נגד ההתנתקות

משה טור פז: עזוב אתה

משה טור פז:  המפלגה שלך

משה טור פז:  הליכוד

אופיר כץ: גם לא

משה טור פז: ראש המפלגה שלך

אופיר כץ: זה לא נעשה בשם הליכוד

ולדימיר בליאק: ודאי שכן

ולדימיר בליאק:  בוא נשכתב את ההיסטוריה

משה טור פז: אופיר, אפשר להתווכח אבל יש גם עובדות

משה טור פז:  עזוב

אופיר כץ: יש עובדות

אופיר כץ:  תראה את אלה שעמדו על דעתם, מה קרה איתם ואיפה הם היום

ולדימיר בליאק: מי הייתה מפלגת השלטון? על מה אתה מדבר?     

משה טור פז: בוא נתמקד בעובדות

משה טור פז:  ב-46 השנים האחרונות מאז מהפך 1977, 35 שנים אתם בשלטון

משה טור פז:  כשהייתה ההתנתקות ב-2005, אתם הייתם בשלטון

משה טור פז:  בנימין נתניהו הצביע כמה פעמים בעד ההתנתקות

משה טור פז:  עד כאן עובדות

משה טור פז:  עכשיו אתם מתבכיינים, פעם זאת התקשורת ופעם זה בית המשפט אבל אני אומר לכם שוב שגם כשאתם לא תהיו בשלטון – ויגיע הזמן הזה, מבחינתי לא ירחק – אנחנו רוצים את בית המשפט, את המערכת המשפטית כמעצור בפני שרירות השלטון

משה טור פז:  במקרה הזה בפני אי סבירות קיצונית במינוי שרים

משה טור פז:  אתם כאן מכשירים כל שרץ במדינת ישראל להיות שר

משה טור פז:  זה רע לכם, זה רע לנו, זה רע למדינת ישראל וגם 400 אלף מצביעי ש"ס לא רוצים שכל שרץ יוכל להיות שר

משה טור פז:  מה שאתם עושים כאן זה מונעים מבית המשפט למנוע מינויים קיצוניים

משה טור פז:  אנחנו לא רוצים את הסוס של קליגולה ואנחנו לא רוצים שכל אחד יוכל להיות שר

משה טור פז:  זאת מידתיות, זה הגיון אנושי

משה טור פז:      אני הייתי מנהל של מערכת עם 700 מנהלי בתי ספר

משה טור פז:  הדחתי מנהלים על דברים הרבה פחות קיצוניים מהאירוע הזה

משה טור פז:  הוצאתי מורים לחופשה ללא תשלום על דברים יותר קטנים מזה

משה ארבל: שים יד על הלב ותשאל את עצמך אם אתה חי בשלום עם ההדחה של השר המנוח יעקב נאמן

משה ארבל:  אתה חי עם זה בשלום?     

משה טור פז: אני אומר לך ואני לא מתייחס רק ליעקב נאמן

משה טור פז:  אני אומר לך שאני, יש עתיד, אם מועמד לשר ובית המשפט יקבע שהמועמד הזה לא יכול לכהן, אני, אנחנו נקבל את זה בהכנעה כי אנחנו צריכים את בית המשפט כמעצור היחיד בפני שרירות השלטון

משה טור פז:  כן, משה ארבל, אנחנו מקבלים את זה לשני הצדדים

משה טור פז:  זה לא חד צדדי

משה טור פז:  גם כשאנחנו נחזור לשלטון, וזה לא ירחק, אנחנו רוצים שישב כאן גיל לימון ויסביר לנו למה מועמד שלנו לא יכול לכהן

קריאה: עד אז הוא יסיים את הקדנציה

אופיר כץ: כשאתם אומרים כל הזמן מצביעי ש"ס, הרי כאשר הבוחרים הולכים להצביע, נכון, הבחירה היא לכנסת אבל אנחנו אנשי שטח ואתה רואה את הפעילים, נוציא את האנשים וכל אחד עושה התפקיד שלו, באמת עובדים קשה ולמה עובדים קשה? לא רק כדי להיות בכנסת אלא שהמפלגה בה אנחנו תומכים תביא את ה-61

אופיר כץ:  למה 61? כדי שאנחנו נקים את הממשלה

אופיר כץ:  למה אנחנו נקים את הממשלה? זה אומר שהמפלגות השותפות שלנו, רוצות שהנציגים שלהן יהיו חברים בממשלה

אופיר כץ:  אי אפשר לעשות את הניתוק הזה בין הבחירה שלהם לכנסת

אורנה ברביבאי: אתה אומר שכל מי שבחר ש"ס רצה להרוס את בית המשפט? לא מאמינה לזה

אופיר כץ: לא

אופיר כץ:  אני אומר שמצביעי ש"ס לא בחרו רק באריה דרעי

אורנה ברביבאי: גם מצביעי ש"ס, ואני מכירה רבים וטובים, הם מאוד מכבדים את בית המשפטי

אופיר כץ: אני אסיים את המשפט

אופיר כץ:  מצביעי ש"ס הצביעו לזה שהם רוצים, והם ידעו כל מה שקורה עם אריה דרעי והם הצביעו

אורנה ברביבאי: הם ידעו שתפרקו את מערכת המשפט?     

אופיר כץ:  הצביעו 400 אלף אנשים שבחרו בו ורצו אותו בכנסת

משה טור פז: אופיר, שאלת לגופו של עניין ואני רוצה להשיב לגופו של עניין

משה טור פז:  גם אם 4

משה טור פז: 6 מיליון אנשים שהצביעו בבחירות האחרונות לכל הצדדים וכולנו יושבים כאן מכוחם יחליטו להצביע על משהו שמנוגד לחוק, גם אם כולם, 120 מנדטים, אין להם יכולת להתגבר על החוק

משה ארבל: בוודאי

משה ארבל:  בדיוק על זה אנחנו מדברים

אופיר כץ: החוק לא אומר את זה

משה טור פז: אני לא מדבר על ש"ס

משה טור פז:  860 אלף אנשים הצביעו ל-יש עתיד ועדיין 860 אלף אנשים לא נתנו ל-יש עתיד את הכוח לעבור על החוק

אופיר כץ: אבל זה לא כתוב בחוק

משה טור פז: אם הם היו רוצים משהו, אותם 860 אלף, שהוא בניגוד לחוק במדינת ישראל, ואני מצטער, לפי החוק במדינת ישראל, משה ארבל, הלכת דרעי-פנחסי תקפה, דרעי לא במקרה חתום גם אז

משה ארבל: אין חקיקה שהסמיכה את בית המשפט לדון

משה טור פז: בית המשפט הוא זה שקובע מה חוקי כאן

משה ארבל: בסדר גמור, אז הכנסת אמורה - - -     

משה טור פז: תפסיקו לקבוע את החוקים לפי מה שנוח לכם

משה טור פז:  אני אומר לך שאנחנו מקבלים את כללי המשחק אבל אתם מנסים כל היום לשנות אותם

משה טור פז:  אתה מנסה לכתוב חוקים פרסונליים

משה ארבל: זה מה שיחזק את המון הציבור בבית המשפט

משה ארבל:  זה בדיוק מה שיחזק את אמון הציבור בבית המשפט

אורנה ברביבאי: מה יחזק את אמון הציבור?     

משה טור פז: אלה חוקים פרסונליים

משה טור פז:  זה הקליגולה שלך

משה ארבל: זה מה שיחזק את אמון הציבור בבית המשפט

משה טור פז: אני לא מקבל את זה

משה ארבל: אני כותב חוקים שיחזקו את אמון הציבור בבית המשפט

משה טור פז: עם כל הכבוד ל-400 אלף - יש 4

משה טור פז: 6 מיליון - הם לא יכולים לקבוע בניגוד לחוק

משה טור פז:  זה החוק במדינת ישראל

אופיר כץ: תודה

אופיר כץ:  חבר הכנסת בליאק, בבקשה

ולדימיר בליאק: תודה רבה אדוני היושב ראש

ולדימיר בליאק:  אני רוצה להיכנס להיסטוריה

ולדימיר בליאק:  אני עליתי לארץ בדצמבר 1998, בשיא משפטו הראשון של אריה דרעי

ולדימיר בליאק:  אני חושב שהמילים הראשונות שלמדתי בעברית היו דרעי, שוחד, מרמה והפרת אמונים

אורנה ברביבאי: תקף גם היום

ולדימיר בליאק: אלה המילים הראשונות שאני כעולה חדש למדתי בשפה העברית

ולדימיר בליאק:  אני מרגיש היום באיזשהו מעגל שלא נגמר

ולדימיר בליאק:  24 שנים אחרי

ולדימיר בליאק:  אני שומע לא מעט אנשים שאומרים לי שאריה דרעי הוא אדם מנוסה, הוא אדם שקול וחשוב שהוא יהיה בממשלה

ולדימיר בליאק:  אני חושב שגם לטובתו, לטובת המורשת שלו אם אפשר לקרוא לזה, יש מקום לעצור

ולדימיר בליאק:  אנחנו התחלנו את הכנסת הזאת עם הוועדה שטיפלה בחוק דרעי 1, חוק פרסונלי רטרואקטיבי

ולדימיר בליאק:  ישבנו שעות רבות בוועדה הזאת ואמרנו לקואליציה שההליך הזה הוא לא ראוי, ההליך הזה הוא לא חוקי, ההליך הזה הוא לא סביר כי זה לא משנה מה תגידו לי, עבריין סדרתי – וכן, אני מתעקש על הביטוי הזה, עבריין סדרתי – שפעם אחר פעם עובר על החוק, מזלזל בחוק, זה לא סביר שהוא יהיה שר בממשלה במדינה מתוקנת, במדינה דמוקרטית

ולדימיר בליאק:  זה לא היה סביר ב-1999, זה לא סביר ב-2023, זה גם לא יהיה סביר בעוד 10 שנים או בעוד 20 שנים

ולדימיר בליאק:       אני רוצה לומר לכם שמה שאמר כאן ד"ר גיל לימון מדבר בעד עצמו

ולדימיר בליאק:  זה הליך לא ראוי

ולדימיר בליאק:  כל מה שקורה כאן החל מהקמת הוועדה והצעת החוק הזאת - שבאמת באופן מביך כל כך הרבה חברי קואליציה חתמו עליה – מדובר בשימוש לרעה בחוק יסוד, בהזניית המושג הזה של חוק יסוד

ולדימיר בליאק:  אני כבר לא מדבר על הרעיון עצמו שעבריין סדרתי יכול לכהן בממשלה ואתם תעשו הכול כדי להכשיר אותו, מה שפוגע קשות במאבק בשחיתות השלטונית

ולדימיר בליאק:  אני שוב אומר שמדובר בחוסר סבירות קיצונית

ולדימיר בליאק:  זה לא היה סביר ב-1999, זה לא יהיה סביר ב-2023

ולדימיר בליאק:  אני לא רוצה שהעולים החדשים – ובשנה האחרונה יש לנו עלייה מבורכת והיא נמשכת – יגידו אחרי 20 שנים או אחרי 24 שנים כמוני המילים הראשונות שהם למדו מהפוליטיקה הישראלית היו אריה דרעי, שוחד, מרמה, הפרת אמונים ומאסר על תנאי

ולדימיר בליאק:  זה מצב לא סביר, הוא לא היה סביר והוא לא יהיה סביר

ולדימיר בליאק:  תודה רבה

אופיר כץ: תודה ולדימיר

אופיר כץ:  חברת הכנסת אפרת רייטן

אפרת רייטן: תודה רבה

אפרת רייטן:  יש לי כמה וכמה נקודות ואני מקווה שאדוני היושב ראש, היות ובאמת אין כאן הרבה חברי כנסת ומשתתפים, והואיל ואמרת שממילא אתה לא מתכוון לעשות כרגע הצבעות, תאפשר לי לגעת ולומר את כל מה שאני רוצה לומר

אפרת רייטן:      קודם כל, אני מבינה שאנחנו כבר בפורים באיזה נשף מסכות

אפרת רייטן:  שמים כאן מסכה על חוק יסוד: הממשלה אבל כולם הרי יודעים שמדובר מאחורי המסכה הזו בחוק פרסונלי, חוק דרעי 2

אפרת רייטן:  יושב כאן עורך דין שאני מרגישה שממש מייצג – חבר הכנסת משה ארבל – ושבעצם לקחת תיק, לקחת לקוח

אפרת רייטן:  כך אני מרגישה כמי שייצגה לא מעט לקוחות בחיים שלה

אפרת רייטן:  אתה יושב ומייצג את הלקוח שלך בלי לראות בעיניים, בלי לראות אם זה טוב, בלי לראות אם זה רע, כמו עורך דין שמייצג לקוח

אפרת רייטן:  זאת העובדה הברורה שעולה כאן מכל ההתנהלות הפסולה, המעוותת, העקומה והלא מוסרית שקורית בחדר הזה

אפרת רייטן:  אני מסתכלת על הרשימה הארוכה ובה כל מי שחתם על החוק הזה, וזאת בושה וכלימה לכנסת הזאת

אפרת רייטן:  זה לא מעלה את קרנה של הכנסת

אפרת רייטן:  זה מבזה וזה פוגע בה בצורה אנושה

אפרת רייטן:       אני פונה גם ליועצים המשפטיים המכובדים שיושבים כאן ואני אומרת לכם ומתרה בכם, יש גבול

אפרת רייטן:  יש גבול גם לכמה אפשר לתת גב למה שקורה כאן בבית הזה

אפרת רייטן:  יש גבול

אפרת רייטן:  החוק הזה הוא ביזיון, החוק הזה הוא ממש פשיטת רגל מוסרית של החברה הישראלית

אפרת רייטן:  אתם שמים את עצמכם מעל החוק, אתם שמים את עצמכם מעל עשרות שנים של פסיקה, של הלכות, של נורמות, פסיקה טרייה של 11 שופטים, שופטי ישראל, אתם בעצמכם מיניתם ברבות השנים

אפרת רייטן:  אתם משחיתים כאן את היסודות של השיטה הדמוקרטית והנורמות הציבוריות של מדינת ישראל

אפרת רייטן:  זאת מדינת היהודים שלכם? זו הזהות היהודית שאתם רוצים להנחיל הלאה, החוצה לציבור? לשמוע ולא להאמין

אפרת רייטן:  מדינה שהולכת צעד אחר צעד אל מחוזות מושחתים, לדמוקרטיה שהיא דורסנית וצרת אופקים שזה אולי הדבר הבולט יותר מכל

אפרת רייטן:  להסתכל דרך הקשית ולראות עכשיו את המקרה הבודד הזה וממנו להקיש לנורמות ציבוריות של אזרחי, מנהיגי, שליטי ונבחרי הציבור של מדינת ישראל – זה אסון ובכייה לדורות

אפרת רייטן:      כל מי שחתום על הצעת החוק הזאת הוא חלק מהמנגנון של ההשמדה הזאת

אפרת רייטן:  פשוט פותחים את שערי הממשלה לכל סוגי העבריינים לכהן כשרים

אפרת רייטן:  אתם מכניעים עכשיו במו ידיכם את המאבק הנכון והצודק בשחיתות שלטונית, בשחיתות בכלל, ואת היושרה הציבורית

אפרת רייטן:  ההשפעה הזאת שפה מתחילה בבית הזה והדוגמה שאתם מהווים ונותנים לנבחרי ציבור לכהן בממשלה, ההשפעה הזאת, ברור לחלוטין שתחלחל לציבור הישראלי

אפרת רייטן:  היא תחלחל על התפיסות של רע וטוב, של נכון ומוטעה, של מה חוקי ומה מוסרי, על כלל אזרחי מדינת ישראל

אפרת רייטן:  זה פשוט ביזיון

אפרת רייטן:      אני אומר עוד כמה מילים

אפרת רייטן:  קודם כל, אזרחי ישראל בחודשים האחרונים החלו להשתמש ולהבין ואולי להיחשף לכמה עילות או למושגים משפטיים שלפני כן – לא כולם משפטנים – לא השתמשו במילה או בביטוי עילת הסבירות וגם לא בעילת ההשתק שתפסה כותרות בזכות הפסיקה האחרונה בעניינו של דרעי

אפרת רייטן:  אם תשאלו את האזרחים - עילת סבירות היא ביטוי משפטי אבל תכל'ס הוא מבטא אולי בשפה היום יומית את המשפט זה הזוי – אם תשאל מישהו, ילד, צעיר, אדם שהוא לא משפטן האם זה נראה לו נורמלי, האם זה נראה לו מוסרי, האם זה נראה לו הגיוני שכך וכך ייעשה והכנסת תחוקק את החוק הזה על אף בית המשפט, הם יאמרו לך: תקשיב, זה הזוי

אפרת רייטן:  זה הזוי מה שאתה אומר לי

אפרת רייטן:  זאת אולי הפרשנות היום יומית של עילת הסבירות

משה ארבל: או שהם ישאלו ילדה שאלה - - - מה היא צריכה להגיד

אפרת רייטן: תה יכול להגיב אחר כך

אפרת רייטן:  אני מבקשת לא לחתוך לי את קו המחשבה

אפרת רייטן:  אותו דבר לגבי עילת ההשתק

אפרת רייטן:  עילת ההשתק שתפסה כותרות

ינון אזולאי: אף אחד לא הכיר אותה

אפרת רייטן: תודה רבה

אפרת רייטן:  סליחה, דווקא בתור משפטן אתה היית אמור להכיר

ינון אזולאי: אני לא משפטן

אפרת רייטן: תפתח את המשפטים ותראה עילת ההשתק

אפרת רייטן:  לך תקרא

ינון אזולאי: אני קראתי את החומר

אפרת רייטן: אני אתרגם לך

אפרת רייטן:  ינון, אתה מפריע לי

אפרת רייטן:  אני יודעת שקשה לך לשמוע אבל עדיין לפעמים אתה צריך לשמוע את האמת

ינון אזולאי: מותר לי להגיב

אפרת רייטן: אדוני היושב ראש, אני מבקשת

אופיר כץ: ינון

אופיר כץ:  תן לה לסיים

אפרת רייטן: תודה רבה

אפרת רייטן:  עילת ההשתק קיבלה את הכותרות בזכות פסק הדין האחרון אבל כל משפטן מכיר את עילת ההשתק

אפרת רייטן:  בעצם מה היא אומרת? היא אומרת, חברים, אתה תחמן

אפרת רייטן:  זה מה שהיא אומרת

אפרת רייטן:  זאת תחמנות לשמה

אפרת רייטן:  הגעת לבית המשפט, אמרת פעם אחת משהו אחד, עכשיו הגעת להליך אחר ואמרת הפוך, סליחה, זה פסול

אפרת רייטן:  מה שנקרא, אתה פסול

אפרת רייטן:  זה לא עובד כך

אפרת רייטן:  או במילים אחרות, אתם חושבים שאנחנו טיפשים? זאת עילת ההשתק

אפרת רייטן:  ממש במילים פשוטות

אפרת רייטן:       לסיום אני רוצה לומר שהחור הנורמטיבי הזה שעליו אתה מדבר, ולא סתם דיברת על 1995 ואולי לקחת את זה, כי אז החלו הימים השחורים במדינת ישראל ואלה בהחלט ימים שחורים מה שקורה כאן עכשיו

אפרת רייטן:  לגבי הטענה הזו שאתה היושב ראש העלית, שתי טענות

אפרת רייטן:  העלית טענה חלשה מאוד לגבי הבחירה של הכנסת או הבחירה של אזרחי המדינה שהצביעו ל-ש"ס

אפרת רייטן:  אני מזכירה לך ש-63 חברי כנסת שייצגו מאות אלפים בציבור הישראלי בחרו את קצב לנשיא המדינה

אפרת רייטן:  אתה יודע כמה אנשים עמדו מאחוריהם? מעל מיליון

אורנה ברביבאי: לפי החוק הזה אין מניעה להחזיר את קצב

אפרת רייטן: נכון

אפרת רייטן:  מבחינתכם זה גם בסדר

אפרת רייטן:  מה זה משנה אם בית המשפט פסק לחובתו שהוא עבריין מין? מבחינתכם זה לא משנה

אופיר כץ: אבל זה לא נכון מה שאת אומרת

אופיר כץ:  האירוע עם קצב היה אחרי ולא לפני הבחירה שלו

אפרת רייטן: מה זה משנה?      

אורנה ברביבאי: עכשיו יבחרו בו

אורנה ברביבאי:  הוא אנס וישב בכלא אבל הוא רשאי להיות שר בממשלת ישראל

אורנה ברביבאי:  זה החוק שאתם מביאים

אופיר כץ: לא

אופיר כץ:  היא אומרת שאמרתי שאזרחים ידעו למי הם מצביעים

אופיר כץ:  במקרה של קצב לא ידעו

אופיר כץ:  זה קרה אחרי שהוא נבחר

אופיר כץ:  כל האירוע קרה אחרי הבחירה שלו

אורנה ברביבאי: אפשר להיות שר, אפשר להיות ראש ממשלה

אורנה ברביבאי:  אנס

אופיר כץ: אפרת, יש לנו עוד אורחים שממתינים ב-זום

אפרת רייטן: אני מסיימת

אפרת רייטן:  אני יכולה להתייחס למה שאתה אומר

אפרת רייטן:  אתה רוצה, תכתבו גם את זה

אפרת רייטן:  תכתבו בחוק את מה שאמרת עכשיו

אפרת רייטן:  תצמצמו את זה

אפרת רייטן:       אני חושבת שמה שקורה כאן עכשיו בדיוק מעיד את מה שאנחנו אומרים יום ולילה במשך החודשים האחרונים

אפרת רייטן:  אתם רוצים לבטל את בית המשפט

אפרת רייטן:  זהו

אפרת רייטן:  זאת המשמעות של החוק הזה

אופיר כץ: אנחנו רוצים לחזק את בית המשפט

אורנה ברביבאי: בדרך מאוד מוזרה

משה ארבל: להעלות את אמון הציבור בבית המשפט

אורנה ברביבאי: איך מעלים אמון ציבור?     

משה ארבל: תשאלו את השופט נעם סולברג שכתב את זה

ינון אזולאי: אנחנו באנו לחזק את בית המשפט

אופיר כץ: ינון אזולאי, בבקשה לא להפריע

ינון אזולאי: אפרת, רק להזכיר לך

ינון אזולאי:  אם את זוכרת, היה לנו ויכוח על בית המשפט ואמרתי לך פעם אחת תראי לי את ההצעה שקיבלנו בבית המשפט

ינון אזולאי:  אמרת שתראי לי אבל עד היום לא הראית לי

אפרת רייטן: ינון, רגע, לא

אפרת רייטן:  זה לא בסדר כי אני מדברת עכשיו

אופיר כץ: לא להפריע לאפרת

אפרת רייטן: זה חסר נימוס כי קודם הקשבתי לחבר הכנסת משה ארבל באיפוק רב ולא קטעתי אותו למרות שהיה לי הרבה דברים לומר

אופיר כץ: אף אחד לא יפריע עכשיו

אפרת רייטן: תודה רבה

אפרת רייטן:  לסיכום הנקודה הזאת, זה בדיוק מעיד את האזהרות החמורות שלנו שאנחנו באמת חוזרים ואומרים אותן

אפרת רייטן:  אתם לא רוצים שופטים

אפרת רייטן:  אתם רוצים שפוטים

אפרת רייטן:  לכם קשה עם ביקורת, קשה לממשלה המכהנת כרגע שיש שופטים שפוסקים על פי דין, על פי הלכות ועל פי חקיקה

אפרת רייטן:  מבחינתכם זה דבר שהוא פסול ועד שלא תמנו שופטים שיקבעו, שופטים שממש ייתנו לכם את מה שאתם רוצים, אתם לא תנוחו

אפרת רייטן:  לכן החוק הזה הוא חלק מהמארג של מה שקרוי הרפורמה שלכם אבל תכל'ס זאת באמת פגיעה של היסודות הדמוקרטיים והפרדת הרשויות במדינת ישראל

אפרת רייטן:  אסון לדורות

אופיר כץ: תודה

אופיר כץ:  נמצא איתנו ב-זום פרופ' דניאל פרידמן, שר המשפטים לשעבר

אופיר כץ:  תודה שהצטרפת

דניאל פרידמן: בוקר טוב לכולם

דניאל פרידמן:  אני מניח שהדברים שאני אומר לא ימצאו חן בעיני כולם אבל בכל אופן אומר

דניאל פרידמן:  השאלה שמתעוררת כאן היא בעצם שאלה של הפרדת רשויות

דניאל פרידמן:  השאלה היא לא האם מועמד פלוני או אלמוני הוא מועמד מתאים או איננו מתאים אלא מהי הרשות המחליטה והשאלה של קיום הפרדת הרשויות

דניאל פרידמן:      פסק הדין בפרשת דרעי-פנחסי שאני התנגדתי לו מלכתחילה, הוא פשוט עסק בזה

דניאל פרידמן:  זאת אומרת, בית המשפט יעסוק בשאלה של מינוים בתוך הממשלה והשאלה היא האם זה דבר נכון

דניאל פרידמן:  אנחנו צריכים גם לחשוב על בעיה של המינויים במערכות אחרות בתוך מערכת המשפט, האם ישנה התערבות חיצונית והאם בכלל יש פיקוח על מינויים בתוך מערכת המשפט

דניאל פרידמן:  המציאות הישראלית היא שהתערבות כזו איננה קיימת ואני מקבל את זה גם כדבר נכון

דניאל פרידמן:  יש שאלות שונות לגבי מינוי כזה או אחר במערכת המשפט

דניאל פרידמן:  הוועדה לבחירת שופטים בוחרת את פלוני או אלמוני ויכולות להעלות טענות כאלה ואחרות כנגד מינוי זה או אחר

דניאל פרידמן:  אני לא ראיתי שהכנסת מנסה להתערב בזה, שהממשלה מנסה להתערב בזה או אפילו שיש פיקוח של בית המשפט על העניין הזה

דניאל פרידמן:  כל הדברים האלה עוברים ללא שום פיקוח וללא שום בקרה ואני מקבל את זה

דניאל פרידמן:      יותר מזה, גם כשיש מינויים ופעילויות בתוך מערכת המשפט, נשיא בית המשפט או נשיאת בית המשפט העליון קובעת הרכב מסוים של שופטים

דניאל פרידמן:  יכולים להחליט על חמישה שופטים, יכולים להחליט על 11 שופטים, ואין התערבות חיצונית בדבר הזה

דניאל פרידמן:  יכולה גם להתעורר שאלה האם שופט מסוים נמצא או איננו נמצא בניגוד עניינים בתיק שוב הוא פוסק

דניאל פרידמן:  צריך להחליט בעניין הזה

דניאל פרידמן:  ההחלטה הזאת היא פנים מערכת המשפט

דניאל פרידמן:  מערכת המשפט, יש לה מנגנונים והיא תחליט כן או לא והכנסת לא צריכה להתערב בזה והממשלה לא צריכה להתערב בזה

דניאל פרידמן:  אני חושב שזה חלק מכיבוד הפרדת הרשויות

דניאל פרידמן:       באותה מידה אני חושב שהדברים האלה נכונים גם למקרה הזה

דניאל פרידמן:  זאת אומרת, מערכת המשפט לא צריכה להתערב במינויים ממשלתיים

דניאל פרידמן:  זה לא אומר שהמינויים הם ראויים, זה לא אומר שהמינויים הם לא ראויים

דניאל פרידמן:  הבקרה צריכה להיות בקרה ציבורית

דניאל פרידמן:  אם יש מחאות, זה בסדר גמור, יכולות להיות מחאות כנגד מינוי כזה כשם שיכולות להיות גם מחאות כנגד מינויים בתוך מערכת המשפט

דניאל פרידמן:  זה עניין ציבורי, זה עניין חיצוני, אבל לא עניין של המערכות האחרות

דניאל פרידמן:      מכאן הייתי ממליץ או מתייחס לכמה נקודות בנושא הזה

דניאל פרידמן:  אני הייתי באמת מעדיף איזשהו פיקוח של הכנסת בנושא וגישה שתבטא את זה

דניאל פרידמן:  אם אני קודם כל מתייחס לסעיף עצמו, מבחינת כותרת הסעיף שמדברת על ביקורת שיפוטית, אני חושב שהכותרת הנכונה צריכה להיות כותרת של אי שפיטות או חוסר שפיטות

דניאל פרידמן:  זאת אומרת, נושאים מסוימים לא צריכים להיות בתוך מערכת המשפט וליצור גם את המתח הזה בין הרשויות, בין מערכת המשפט לבין המערכת החקיקה או מערכת הביצוע של הממשלה

דניאל פרידמן:      בעניין הזה, אם אנחנו מסתכלים על חוק יסוד: הממשלה, אנחנו רואים איזושהי וריאציה

דניאל פרידמן:  כאשר ראש הממשלה מציג את ממשלתו, הכנסת יכולה להביע אמון או שלא להביע אמון אבל היא עושה את זה, אם אפשר לומר, אן-בלוק

דניאל פרידמן:  זאת אומרת, היא מאשרת את הממשלה כולה

דניאל פרידמן:  בעניין הזה יש הבדל אם שר מצורף במועד מאוחר יותר

דניאל פרידמן:  כאשר שר מצורף במועד יותר מאוחר, הממשלה מוסרת על כך הודעה לכנסת והכנסת יכולה לאשר או שלא לאשר את הצירוף

דניאל פרידמן:  כאן הכנסת מביעה אם אפשר לומר אמון בשר הספציפי הזה שמונה לתפקיד

דניאל פרידמן:  אני הייתי חושב שבהצגת הממשלה צריכה להיות אפשרות לכנסת להביא אמון או אי אמון לא רק בממשלה כחטיבה אחת אלא לגבי שרים ספציפיים

דניאל פרידמן:  זאת אומרת, הבקרה על העניין הזה של שר שמתמנה או שלא מתמנה תהיה בקרה של הכנסת

דניאל פרידמן:  אפשר להציע דרכים שונות שהדבר הזה ייעשה

דניאל פרידמן:  למשל, הייתי רואה אפשרות שבעת הצגת הממשלה יושב ראש האופוזיציה יוכל לומר שהוא מתנגד לשרים אלה ואלה, שניים-שלושה, פחות מחצי השרים כי ברגע שהוא מתנגד ליותר מחצי, אפשר לומר שהוא מתנגד לממשלה כולה באופן אישי

דניאל פרידמן:  הוא מתנגד נניח לשלושה-ארבעה שרים, אז תהיה הצבעה נפרדת לגבי כל שר כזה וכזה וגם תינתן לראש האופוזיציה האפשרות לבטא את התנגדותו שהיא הייתי אומר התנגדות אישית, התנגדות פרסונלית לשרים כאלה וכאלה, וזה כמובן מחייב תיקון נוסף לחוק יסוד: הממשלה, אבל הוא יבטא את הרעיון שהבקרה על מינוי שר כזה או מינוי שר אחר הוא בידי הכנסת

דניאל פרידמן:      הערה כללית אחרת

דניאל פרידמן:  כמובן כאן הדבר הזה מתייחס למינוי שרים

דניאל פרידמן:  בשעתו הלכת דרעי-פנחסי התייחסה גם למינוי סגני שרים כאשר בעצם סגן שר הוא גם כן חלק מהממשלה אבל הצעת החוק הזו איננה מתייחסת לכך

דניאל פרידמן:  הייתי אומר אולי הוראה אחרת כללית צריכה להיות שבחירה נעשית על ידי הכנסת, בין אם זה נניח יושב ראש הכנסת, סגני יושב ראש הכנסת

דניאל פרידמן:  בחירה של אדם לתפקיד על ידי הכנסת היא לא שפיטה והיא לא צריכה להיות כפופה לביקורת שיפוטית

דניאל פרידמן:  היא עניין של ביקורת ציבורית

דניאל פרידמן:  הדברים האלה בעיניי צריכים להיות נכונים בבחירה וגם לגבי אישור בחירה על ידי הכנסת

דניאל פרידמן:      תודה

דניאל פרידמן:  אלה הדברים שיש לי לומר

אופיר כץ: תודה רבה, תודה שהצטרפת

אופיר כץ:  נמשיך עם חברי הכנסת

אופיר כץ:  חברת הכנסת אורנה ברביבאי

אורנה ברביבאי: זה לא סוד שהכנסת כבר הרבה שנים היא עיר מקלט לעבריינים

אורנה ברביבאי:  אנחנו רואים אנשים שהורשעו בפלילים מגיעים לכנסת

אורנה ברביבאי:  בעצם מה שאתם רוצים עכשיו זה להגיד שאם היה מקום שבו לעבריינים לא הייתה כניסה לממשלת ישראל, אתם אומרים בואו נשנה את החוק ונגדיר שבחסות החוק אתה יכול להיות עבריין ולהיות שר בממשלת ישראל

אורנה ברביבאי:  אגב, כל שר

אורנה ברביבאי:  אין שום מניעה

קריאה: ראש ממשלה

אורנה ברביבאי: בוודאי ראש ממשלה

אורנה ברביבאי:  הרי מה העניין הזה של ראש ממשלה עם שלושה כתבי אישום? הדבר אומר שבמדינת ישראל, המדינה הנאורה שאנחנו מדברים עליה, על האור לגויים, מי אנחנו? קבוצת עבריינים כאשר כל שר בממשלה מתחרה למי יש יותר כתבי אישום

אורנה ברביבאי:  הבדיחה העצובה היא שאתם חושבים שבג"צ אמר את דברו ואתם תוכלו לצפצף על בג"צ ולהביא חוק שאני מתביישת לקרוא בדברי ההסבר, שאני צריכה להסביר את זה

אורנה ברביבאי:  אני צריכה להסביר את זה לנכדה שלי רומי שבדיוק היום יש לה יום הולדת, היא בת 11

אורנה ברביבאי:  לקחתי אותה איתי להפגנה במוצאי שבת

אורנה ברביבאי:  היא שאלה אותי על מה ההפגנה

אורנה ברביבאי:  אמרתי לה שאם אני אגיד לך שההפגנה היא על זה שראש ממשלה עבריין רוצה למנות את השופטים שיקבעו שהוא לא עבריין? היא אמרה: סבתא, לא יכול להיות

אורנה ברביבאי:  אמרתי לה: לא רק זה אלא מי שמאפשר לו להיות ראש ממשלה, הוא עבריין בעצמו

משה ארבל: סבתא שעושה הנדסת תודעה לנכדה שלה

משה ארבל:  בושה וחרפה

משה ארבל:  תשאירי אותה בעולם נקי וטהור

אורנה ברביבאי: הלוואי

משה ארבל: הנדסת תודעה לנכדה

אפרת רייטן: מה זה הדבר הזה? היא סבתא שלה

משה טור פז: משה ארבל, מפי עוללים ויונקים 

אורנה ברביבאי: מה זה החוק הזה אם לא בושה וחרפה?     

משה ארבל: שהנכדה תראה בערוץ הכנסת איך סבתא מדברת עליה

אופיר כץ: חברי הכנסת

משה טור פז: חרדים לא עושים הנדסת תודעה

משה טור פז:  כל מערכת החינוך שלך היא הנדסת תודעה

משה טור פז:  לפחות את הילדים שלי אני שולח לצבא

אורנה ברביבאי: עוד דבר שהסברתי לה זה שהחבר של אותו ראש ממשלה שיש לו שלושה כתבי אישום של שוחד, מרמה והפרת אמונים, הואשם, ישב בכלא, יצא מהכלא, בא לבית משפט, אמר לבית משפט אני לא אהיה יותר במערכת הפוליטית, חוזר דרך הדלת האחורית - - -     

ינון אזולאי: קודם כל, זה שקר

ינון אזולאי:  זה שקר

אפרת רייטן: תקרא את פסק הדין

ינון אזולאי: זה שקר

משה טור פז: אלה העובדות

משה טור פז:  כל עם ישראל רואה לכם

ינון אזולאי: תשאלו את מנדלבליט

משה טור פז: מנדלבליט אומר שזאת מהפכה משפטית

אופיר כץ: ינון אזולאי, בבקשה

אופיר כץ:  פעם שלישית אנחנו קוטעים את דבריה

ינון אזולאי: מחילה

אורנה ברביבאי: לרגע חשבתי שאני אצל רוטמן המבזה הזה

משה טור פז: לא, אל תגזימי

משה טור פז:  אופיר כץ זה משהו אחר

אורנה ברביבאי: לכן חשבתי שייתנו לי לדבר

אופיר כץ: אני אשמור על זכותך

אפרת רייטן: אופיר כץ בכלל לא דומה

משה טור פז: אופיר כץ עובר פריימריז

משה טור פז:  רוטמן לא

אופיר כץ: תפסיקו

אופיר כץ:  בבקשה, אורנה

אורנה ברביבאי: הרעיון שאתם חושבים שאתם תסתמו לנו את הפיות לא יקרה

אורנה ברביבאי:  ככל שאתם מתאמצים לסתום לנו את הפה, יש לנו יותר מוטיבציה

אורנה ברביבאי:  החוק המביש הזה שאומר שבלי החבר שלו שהוא ייתן לו להיות חבר בממשלה, שעבר על החוק וצריך להיות מודר לא רק מהממשלה אלא גם מהכנסת, לא יכול לעבור

אורנה ברביבאי:  אתם יודעים מה יקרה

אורנה ברביבאי:  זה יגיע לבג"צ, שמעתי כאן את ד"ר לימון שאומר – אני הבנתי אותו כך, לא הוא אמר – תנהלו את הסיכונים

אורנה ברביבאי:  אני אומרת לדרעי ואני אומרת כאן לחברי ש"ס, לא ברור לכם שבניתוח הסיכונים שאתם לוקחים בית משפט יבעט עוד פעם בדרעי כי הוא יגיד לו שעוד פעם אנחנו אומרים לך שעבריין לא יכול להיות שר בממשלת ישראל

אורנה ברביבאי:  אתם צריכים שהוא יגיע עוד פעם ושוב לבייש אותו? באמת, זה מה שאתם רוצים?     דובר כאן על חור שחור נורמטיבי

אורנה ברביבאי:  זאת מסננת נורמטיבית

אורנה ברביבאי:  אני אומרת לך אופיר, לא רק כיושב ראש הוועדה אלא כמי שמרכז את הקואליציה, באמת, אתם לא מתביישים חברי ליכוד, בשם הצורך לשרוד פוליטית אתם מוכנים לתת יד לפגיעה בחוק - - -     

אופיר כץ: נותנים יד לרצון הציבור

אופיר כץ:  לרצון הבוחר

משה טור פז: רצון הציבור לא רלוונטי

אופיר כץ: טור פז, אתה כל הזמן מפריע

אופיר כץ:  כל הזמן אתה מעיר

משה טור פז: אתה מעיר הערות ואני עונה לך

אופיר כץ: לא

אופיר כץ:  אני עניתי לה

אופיר כץ:  אתה לא צריך להתערב

אורנה ברביבאי: רצון הציבור הוא במדינה נאורה, מדינה דמוקרטית, מדינה שהיהדות שלה לא מאפשרת לפושעים להיות שרים בממשלת ישראל וממשלה שמשאירה עתיד לצעירים שמסתכלים למעלה

אורנה ברביבאי:       אני אומר משפט לסיום

אורנה ברביבאי:  בלילה הזה שראיתי את התמונות מחווארה כאשר יהודים שורפים בתים של בלתי מעורבים, אמרתי לעצמי שהרי קו ישר עובר בין זה שהכנסת הזאת מתירה לעבריינים להיות בממשלה לפורעי חוק בחסות שרים בממשלת ישראל שאומרים שאם לשרים מותר לעבור על החוק, אנחנו נשרוף בתים

אופיר כץ: אני בטוח שאת לא מאמינה למה שאת אומרת עכשיו

אורנה ברביבאי: אני בהחלט מאמינה

אורנה ברביבאי:  זה הקשר

אורנה ברביבאי:  מי שזורק אבנים על חיילים ומי שיורה לעבר עיתונאים, אני מאמינה שאתם הורסים את המדינה

אורנה ברביבאי:  בזה אני מאמינה

אופיר כץ: אני ישבתי עם שני היהודים שנרצחו

אפרת רייטן: מה זה קשור אחד לשני?     

אופיר כץ: חבר הכנסת יוראי להב הרצנו לא נמצא

אופיר כץ:  דבי ביטון לא נמצאת

אופיר כץ:  רם בן ברק, בבקשה

רם בן ברק: תודה רבה אדוני היושב ראש

רם בן ברק:  אני דווקא רוצה להמשיך היכן שאורנה סיימה

רם בן ברק:  אני ראיתי את ההזדעזעות שלכם אבל אני חושב שאתם מזדעזעים ובצדק אבל לא מהסיבה הנכונה

רם בן ברק:       ראשית, אין שום ספק שחבר הכנסת דרעי הוא איש מוכשר מאוד, ותיק, וגם יכולה להיות לו תרומה סביב שולחן הקבינט, אבל זאת לא הנקודה

רם בן ברק:  הנקודה היא שהכנסת לא יכולה להיות מקום שמאפשר לאנשים שכשלו או שפשעו לחזור ולשרת כאן ובטח לא כשרים ועוד הגדיל לעשות ורצה להיות שר של שני משרדים חשובים וגדולים

רם בן ברק:  מה גם - אני אעשה הערת ביניים - שבמפלגתו יש אנשים צעירים ומוכשרים שיכולים להיות שרים יוצאים מן הכלל ולא צריך שהוא דווקא יהיה השר אם הם כל כך חוששים ליכולת הניהול שלהם במשרדים

רם בן ברק:      אני כן רוצה לחזור מה שקרה בחווארה

רם בן ברק:  אדוני היושב ראש, אני אומר לך באופן חד משמעי, חווארה לא הייתה קורית אילולא היו יושבים בכנסת ישראל אנשים שלא מגנים את חווארה

רם בן ברק:  חווארה לא הייתה קורית אם בכנסת ישראל לא היו יושבים אנשים שעשו דברים דומים למה שעשו בחווארה כי אני לא רואה הבדל

רם בן ברק:  אתה יודע, זה מתחיל בהפיכת דוכן בקסבה של חברון, וראינו צילומים של בן גביר עושה את זה, וזה ממשיך בכך שראשי ההתיישבות קוראים להם נערים שסטו מהדרך ובסופו של דבר מדליקים בתים על יושביהם וגם את זה לא מגנים

רם בן ברק:      אותו דבר בעניין הזה של טוהר המידות

רם בן ברק:  כשאתה מאפשר לראש ממשלה להיות עם שלושה כתבי אישום בתוך זה שהוא מנהל את משפטו, כשאתה מאפשר לשר אחרי ששגה פעמיים או עבר עבירה פעמיים לחזור ובכל מיני דרכים עקלקלות לחוקק חוקים שיחזירו אותו למרות שבית המשפט פסל אותו - אתה מעודד אנשים להיות עבריינים

רם בן ברק:  אל תתפלא אם אנשים לא ירצו לשלם מיסים או יעלימו מיסים כי זה בסדר, הכנסת מאשרת את זה

רם בן ברק:       לכן אני אומר לכם תתעשתו

רם בן ברק:  תתעשתו

רם בן ברק:  כבודו במקומו מונח, הוא עבר עבירה, שישב במקום שבית המשפט קבע שהוא צריך לשבת

רם בן ברק:  יש לכם סיעה מפוארת עם אנשים מוכשרים, תנהלו את המשרדים האלה ונמשיך ולא נהפוך את כנסת ישראל לבית מקלט לעבריינים

רם בן ברק:  תודה

אופיר כץ: תודה רבה, רם

אופיר כץ:  מירב בן ארי

מירב בן ארי: תודה אדוני היושב ראש

מירב בן ארי:  לפני שאני אתייחס לדרעי, אני רוצה לומר שהלכתי לוועדת החוקה כי חשבתי שייתנו לי לומר משהו

מירב בן ארי:  באמת ישבתי בשקט, דממה, הקשבתי לגור בליי, היועץ המשפטי לוועדה

אופיר כץ: לכן אני כאן

רון כץ: איזה הבדל

מירב בן ארי: כן

מירב בן ארי:  ישבתי בשקט והקשבתי לגור, היועץ המשפטי לוועדה

מירב בן ארי:  רציתי להבין כי בכל זאת זה חוק דרמטי

מירב בן ארי:  סיים היועץ המשפטי את דבריו, החליט יושב ראש הוועדה שהוא עושה סדרי דיון ובסדרי הדיון מדברים נציגי סיעה

מירב בן ארי:  הוא בחר נציגים

מירב בן ארי:  אמר יואב וקארין, יש לכם חמש דקות, תתחלקו

מירב בן ארי:  אמרתי לו, סליחה, אני לא יכולה לשאול שאלות? אמר לי, לא

מירב בן ארי:  אמרתי לו, תקשיב טוב, אני השארתי ילדה חולה בבית שמאתמול היא עם דלקת בגרון ויש לה חום ובבוקר אמרה: אימא, אל תלכי

אופיר כץ: בריאות

אופיר כץ:  רפואה שלמה

משה ארבל: רפואה שלמה

מירב בן ארי: תודה

מירב בן ארי:  נראה לי שכל אימא לא הייתה הולכת אבל אני באה לכאן ויושבת בוועדה

מירב בן ארי:  באמת, כבר אין לי איך לתאר את הייצור הזה

אופיר כץ: לא

אופיר כץ:  אל תתארי

מירב בן ארי: אני מנסה למצוא מילה עדינה

מירב בן ארי:  הוא זורק אותי ולא נותן לי אפילו לדבר

מירב בן ארי:  תבינו, תסתכלו על הדיון

מירב בן ארי:  לא עשיתי לו בלגן, הקשבתי לגור, ואני אומרת לעצמי מה קרה לכנסת הזאת?      למה אתה הולך? אני רוצה שתקשיב

מירב בן ארי:      (היו"ר משה ארבל)     

משה ארבל: זה יירשם בפרוטוקול

משה ארבל:      תגידי לנו כאן מה רצית לומר שם

משה ארבל:  זה חשוב

אורנה ברביבאי: כל הוועדות התכנסו כדי להרוס את מדינת ישראל

מירב בן ארי:  אתה אדם ישר

מירב בן ארי:  באמת

מירב בן ארי:  יש לך אינטגריטי, יושרה פנימית

מירב בן ארי:  יש כאן צוות של ועדה ובאמת מה שעושים לגור - זאת קטסטרופה

אפרת רייטן: נורא

אפרת רייטן:  ואתם שותקים

משה ארבל: למה? אתמול הייתה התנצלות

משה ארבל:  נרשמה התנצלות

מירב בן ארי: איזו התנצלות?     

אורנה ברביבאי: שיחה עלובה

אורנה ברביבאי:  ריסקו את כולנו, העיפו אותנו

אורית פרקש הכהן: משה, אני ממש חייבת להגיד לך

אורית פרקש הכהן:  נתנו חמש דקות דיבור לכל סיעה בהצבעה על חוק יסוד

אורית פרקש הכהן:  כלומר, לא לכל חבר כנסת אלא לאחד מסיעה והוציאו אותי בשלוש קריאות בגלל חריגה בדקה בחמש הדקות שלי כי הוא ספר לי מחמש הדקות צעקות וקריאות ביניים

אורית פרקש הכהן:  אתה פשוט לא מבין מה קורה שם

אורית פרקש הכהן:  אני באמת בן אדם ענייני ואתה מכיר אותי לא מעט זמן

אורית פרקש הכהן:  זאת פשוט קטסטרופה וזאת פשוט בושה וחרפה לכנסת

אורית פרקש הכהן:  הוא הוציא אותי בשלוש קריאות כשאני מדברת בשם הסיעה שלי

משה ארבל: חברת הכנסת בן ארי ברשות דיבור, בבקשה

מירב בן ארי: אני במקום הזה משנת 2015 והיו גם ימים קשים, גם בכנסת ה-20

מירב בן ארי:  היו ימים קשים אבל מה זה? בחיים הכנסת לא הגיעה לשפל המדרגה

מירב בן ארי:  עזוב, לא מכניסים לנו יועצים, מילא, אני לא מאשימה, אין לו מקום, אבל אם אין לך מקום, תעשה את הדיונים באולם נגב

יוראי להב-הרצנו: יועצים פרלמנטריים של חברי קואליציה היו

מירב בן ארי: כן

אורנה ברביבאי: לנו אסור

מירב בן ארי: ההתנהלות הזאת שלא לאפשר לדבר לחברי כנסת בוועדה

מירב בן ארי:  כמובן שישר פניתי ליועצת המשפטית שהיא חזרה לשם, אבל הנה, אורית פרקש יצאה משם, את דיברת כנציגת סיעה ואתה כאילו אומר לעצמך עד כמה נמוך ירד

מירב בן ארי:  יושבים חברי קואליציה, באמת רובם לא מכירים את הכנסת, רובם נמצאים כאן חודשיים ואין להם מושג מה זאת כנסת

מירב בן ארי:  אין להם מושג מה זה זכות דיבור

מירב בן ארי:  אין להם מושג מה זה קואליציה-אופוזיציה

מירב בן ארי:  הם יושבים ומתנהגים בצורה מחפירה

מירב בן ארי:  אני אומרת לך למה אתם שותקים?     

משה ארבל: אני רואה תועלת מזה שלפחות כאן הדיון פורה עם הרבה מאוד חברי כנסת

אורנה ברביבאי: כל המגורשים

משה ארבל: הביקורת נרשמה ובהחלט יש לה מקום להישמע

מירב בן ארי: עוד לא סיימתי

מירב בן ארי:  קודם רציתי לומר את הדברים כי אין לי מקום למחות

מירב בן ארי:  אין לי מקום למחות

מירב בן ארי:  מה קרה? באתי לכאן כי ידעתי שפה ישמעו אותי אבל אני רוצה להגיד לך משהו

מירב בן ארי:  הגלגל מסתובב

מירב בן ארי:  אני כל החיים עשיתי קואליציה, אני חודשיים באופוזיציה

מירב בן ארי:  הגלגל מסתובב

מירב בן ארי:  תכבדו את המקום הזה, תכבדו את הכנסת הזאת

מירב בן ארי:  אל תרמסו

מירב בן ארי:  אני ניהלתי ועדה ומעולם לא רמסתי חברי כנסת

משה ארבל: אני מצטרף לקריאה שלך

משה ארבל:  אין קואליציה ואין אופוזיציה בנושא הזה

משה ארבל:  לעולם להיות בן אדם לפני הכול

משה ארבל:  תודה רבה על הדברים

מירב בן ארי: רגע

מירב בן ארי:  רק מילה אחת על החוק

מירב בן ארי:  מילה

מירב בן ארי:  תראו, אני חייבת להגיד שיש לי הרבה אמפתיה לחברי הכנסת של ש"ס

מירב בן ארי:  באמת, אפשר לעשות איתם כל מיני דברים

קריאה: לא לכולם

מירב בן ארי: לכולם

קריאה: גם לינון?     

מירב בן ארי: כאשר נפטר אביו זיכרונו לברכה של ינון שהיה איש מופלא, אני וקארין אלהרר היינו בין הראשונות שבאנו לנחם אותו

מירב בן ארי:  נכון, ינון? אביך היה איש צדיק

מירב בן ארי:  אני אומרת שקארין אלהרר ואני היינו בין הראשונות שבאנו לנחם אותך

מירב בן ארי:  אני אוהבת אתה משפט של אימא שלי שסיפרתי כאן

מירב בן ארי:  ניהלתי מרכז נוער בסיכון ובסוף השנה יש מסיבת סיום

מירב בן ארי:  כל ההורים ניגשים לאימא שלי ואומרים איזה בת יש לך, איך היא הצילה את הילדים, ואז אימא שלי מסתכלת עליהם ואומרת להם: על עץ תפוחים לא גדל אפרסק

משה ארבל: מדויק

מירב בן ארי: עכשיו אני רוצה להגיד לכם שאני חושבת שאתם נקלעתם לסיטואציה שנכפתה עליכם

מירב בן ארי:  אני חושבת שבסוף מי שיש לו קצת אינטגריטי פנימי וקורא את פסק הדין, ואני קראתי את פסק הדין, הייתה שם התחייבות

מירב בן ארי:  ינון, אתה צעקת כאן שזה שקר

משה ארבל: הנה, נמצא כאן ד"ר לימון, הוא היה ראש לשכתו של היועץ המשפטי בזמן אמת

משה ארבל:  היועץ המשפטי לשעבר בקולו אמר את זה בתוכנית עובדה אל מול מצלמה

משה ארבל:  בבקשה, שיגיד לנו האם הייתה התחייבות לפרישה

מירב בן ארי: התחלתי במחמאות

מירב בן ארי:  יש לי הרבה כבוד לגיל לימון

מירב בן ארי:  אני רוצה להקריא מתוך פסק הדין

מירב בן ארי:  "הנקודה השנייה הינה מניעתית בטיבה – כתב השופט – כל החושש מן הנאשם ומפגיעתו בקופה הציבורית ויטען כי קיימת בו מסוכנות בכל הכרוך במשא ומתנו בענייני ממון הרבים, אז היחיד יוכל למצוא מנוח לחשש זה ולומר בוודאות כי הנאשם לא ייגע עוד בצורכי ציבור הכרוכים בתוכם עיסוק כלכלי וזאת בשל התרחקותו מהזירה הציבורית"

מירב בן ארי:      היועץ המשפטי גיל לימון, בבקשה

משה ארבל: ד"ר לימון, אנחנו מבקשים את התייחסותך האם הייתה התחייבות לפרישה, זמנית או לצמיתות מהחיים הציבוריים של חבר הכנסת דרעי במסגרת הסדר הטיעון

מיכל שיר סגמן:   השופט עצמו אמר את זה

מיכל שיר סגמן:  גם כששאלו את השופט אחר כך, הוא אמר שהוא פסק לפי זה

משה ארבל: ד"ר לימון, אני מבקש התייחסותך ולאחר מכן חבר הכנסת להב הרצנו

רון כץ: משה, אני אעשה לך את החיים קלים

רון כץ:  היועץ המשפטי עצמו אמר שהוא אישית טיפל בזה

רון כץ:  מאיפה הוא אמור לדעת?      

מיכל שיר סגמן: לא רק היועץ המשפטי

מיכל שיר סגמן:  השופט עצמו שפסק, כששאלו אותו, והוא אמר

מיכל שיר סגמן:  שאלו אחר כך את השופט והוא אמר

משה ארבל: דרעי לא אמר אבל השופט אמר

משה ארבל:      (היו"ר אופיר כץ, 10:25)     

אופיר כץ: יש נוהל חדש שעכשיו פותחים במשא ומתן?         

משה ארבל: למה מפריע לכם לשמוע את האמת?     

מיכל שיר סגמן: זאת לא אמת

מיכל שיר סגמן:  פשוט כך נראית דיקטטורה

מיכל שיר סגמן:  אתה מביא אנשים מטעם

אופיר כץ: חברים, מיכל שיר ומשה ארבל

משה ארבל: בסך הכול ביקשנו התייחסות

מיכל שיר סגמן: אני אביא לך עוד כמה התייחסויות

מירב בן ארי: מי עורך דין כאן? אני עורכת דין

משה ארבל: אני, אבל זאת לא גאווה

מירב בן ארי: אפרת, הנאשם חותם על פסק דין?     

אפרת רייטן: גם היה לו זמן לערער

אפרת רייטן:  הוא לא עשה כלום

אפרת רייטן:  הייתה שם שתיקה

אפרת רייטן:  גם אחר כך הוא שתק

ולדימיר בליאק: היה יכול לפנות ליושב ראש ועדת הבחירות

אפרת רייטן: אם הוא לא שמע, אחר כך הוא היה יכול לקרוא

מיכל שיר סגמן: אני לא אגיד לך באיזה משטרים מביאים ייעוץ משפטי מטעם

אופיר כץ: מיכל, את בקריאה שנייה

גיל לימון: קודם כל, בשום שלב לא הייתי ראש לשכת היועץ

משה ארבל: אני חוזר בי מדבריי

גיל לימון: הייתי משנה ליועץ

קריאה: גיל לימון, מתי תהפוך את הלימון ללימונדה? אנחנו בונים עליך

גיל לימון: חבר הכנסת ארבל אמר שזה לא חוק פרסונלי

אורנה ברביבאי: אישי

אורנה ברביבאי:  זה שונה מהותית

משה ארבל: אמרתי את זה בהסתמך על דבריך

משה ארבל:  מסתמך על דבריך שאתה סבור שבית המשפט יפסול אותו בכל מקרה אחרי שאנחנו נכנסים למסך הבערות

משה ארבל:  אנחנו דנים כאן עכשיו על העקרון

משה ארבל:  בהנחה שדרעי ייפסל, אנחנו דנים על העקרון האם עילת הסבירות צריכה להתבטל או לא

משה ארבל:  זה מה שהנחת     

גיל לימון: המינוי של דרעי לשר נפסל

גיל לימון:  11 שופטים

משה ארבל: אמרת שהוא ייפסל שוב

אפרת רייטן: הוא מדבר על החוק

אפרת רייטן:  הוא לא מדבר על המינוי

גיל לימון: 11 שופטים קבעו שהמינוי במתכונת הנוכחית שלו לא יכול לעמוד

גיל לימון:  מתוכם שבעה שופטים קבעו שהמינוי הזה הוא לא סביר באופן קיצוני ועוד חמישה שופטים קבעו שהוא פסול בגלל השתק שיפוטי

גיל לימון:  הדיון כאן בשאלה האם השולחן הזה הוא שיכריע מה אמר אריה דרעי לבית המשפט או לא – בוודאי שלא

גיל לימון:  מי שמכריע בעניין זה - - -     

משה ארבל: אני שואל עובדות

משה ארבל:  האם היה סיכום או לא

גיל לימון: אבל זה לא רלוונטי

משה ארבל: למה זה לא רלוונטי? למה אתה בורח מהאמת? היועץ אמר את זה בקולו

אפרת רייטן: הדיון הזה נגמר

משה ארבל: לא

משה ארבל:  למה אתה בורח?     

ינון אזולאי: אל תברח

משה ארבל: היועץ אמר את זה בקולו

משה ארבל:  אתה מוזמן לבוא ולומר האם היועץ שיקר אותנו או לא?     

אפרת רייטן: הדיון הזה נגמר בפסק דין מהדהד

אפרת רייטן:  יכולתם לעשות הכול ולא עשיתם

משה ארבל: היועץ אמר בקולו

אפרת רייטן: שתקתם

אפרת רייטן:  לא עשיתם כלום

משה ארבל: היועץ אמר בקולו שלא היה סיכום

משה ארבל:  תגיד לנו האם זה כך

אפרת רייטן: קיבלתם את פסק הדין הראשון, קיבלתם את הסדר הטיעון, קיבלתם את השני

אפרת רייטן:  מה אתם רוצים<?     

ינון אזולאי: אפרת, מותר לך גם לשמוע ושייתן את המענה לשאלה ששאלו אותו

מיכל שיר סגמן: זה נראה לכם כאילו הוא אמר את זה?     

אפרת רייטן: הסתיים הדיון בעניינו של דרעי

אפרת רייטן:  זה בכלל לא רלוונטי

אפרת רייטן:  כאן זה לא בית משפט

אפרת רייטן:  כאן אתם מתבלבלים

אפרת רייטן:  זה לא בית משפט

אפרת רייטן:  כאן זאת כנסת ישראל

אפרת רייטן:  אתם לא יכולים להיכנס בנעליהם של השופטים

אפרת רייטן:  כאן זה לא בית משפט

אופיר כץ: אפרת רייטן, קריאה ראשונה

אפרת רייטן: לכו תעשו דיון בבית משפט

אופיר כץ: אפרת, את בקריאה ראשונה

קריאה: אפרת, אני מתפלאת עליך

קריאה:  זה בדיוק מה שהם רוצים

משה ארבל: ביקשתם לקבל תשובות

אופיר כץ: נשמע את התשובה

גיל לימון: היה דיון בפני 11 שופטים, גם שודר בשידור ישיר

גיל לימון:  מי שצריך לשאול את השאלות האלה, מי ששאל את השאלות האלה, אלה הם השופטים

אפרת רייטן: נכון

ינון אזולאי: לא שואלים על הפסיקה

ינון אזולאי:  שאלו על דבר אחד

אפרת רייטן:  היה דיון ארוך

ינון אזולאי: לא שאלו אם היה או לא היה

משה ארבל: ענר הלמן בדין אמר את זה לפרוטוקול

משה ארבל:  ראש מחלקת הבג"צים

משה ארבל:  היה סיכום או לא היה סיכום?     

אפרת רייטן: אני הקשבתי לדיון מהתחלה ועד הסוף

אפרת רייטן:  כל השאלות האלה עלו

משה ארבל: זו השאלה שנשאלת ועליה אתה צריך לענות

משה ארבל:  זו השאלה ששאלנו אותך ואתה צריך לענות לנו עליה

משה ארבל:  עליה אתה צריך לענות לנו

אופיר כץ: גיל, אתה לא רוצה לענות לשאלה

גיל לימון: התשובה שלי היא שיש בית משפט

משה ארבל: לא, לא, לא

אפרת רייטן: כן, כן, כן

משה ארבל: נשאלת שאלה

משה ארבל:  תענה עליה

משה ארבל:  נשאלת שאלה עובדתית

אופיר כץ: חברי הכנסת, רגע, אני לא מבין

אפרת רייטן: כאן זה לא בית משפט

אפרת רייטן:  אתם מתבלבלים

ינון אזולאי: אנחנו לא התבלבלנו

ינון אזולאי:  אתם התבלבלתם

ינון אזולאי:  אתם מפיצים שקרים

משה ארבל: אמירה של היועץ, אמירה של ענר הלמן היא שקרית או לא? אני לא שאלתי מה ההשלכה שלה

משה ארבל:  שאלתי מה היה בהסדר הטיעון

משה ארבל:  האם בהסדר הטיעון היה סיכום או לא

מיכל שיר סגמן: גיל, שלא יאיימו עליך

משה ארבל: הנה רבותיי, אזרחי ישראל, דוגמה לכך שחברי האופוזיציה מנהלים כאן יחד עם הייעוץ המשפטי בריחה מהאמת

קריאה: לא, אל תעשה את זה

משה ארבל: חובתך כעובד מקצועי, כאיש מקצוע לומר אמת

מיכל שיר סגמן: אתה רוצה אמת אחרת

משה ארבל: אתה מאוים מחברי האופוזיציה?     

אפרת רייטן: אתה מאיים עליו

משה ארבל: היה סיכום או לא היה?      

אפרת רייטן: איזו בושה

אפרת רייטן:  בוא נפתח את כל התיקים מחדש

אפרת רייטן:  בוא נביא לכאן את כל התיקים שהתנהלו עד היום

קריאה: ארבל, הוא לא בחקירה נגדית

אופיר כץ: אפרת רייטן, קריאה שנייה

אופיר כץ:  אורנה ברביבאי, קריאה ראשונה

אופיר כץ:       אף אחד כאן לא מאיים

אופיר כץ:  הוא ביקש תגובה

אופיר כץ:  זה הכול

אופיר כץ:  אף אחד לא מפריע

אופיר כץ:  הוא שאל שאלה

אופיר כץ:  בבקשה, גיל

יסמין פרידמן: אפשר את השאלה מהתחלה ואת התשובה מהתחלה?     

אופיר כץ: ארבל, תחזור שוב על השאלה

משה ארבל: שאלתנו הייתה האם היה סיכום בין אריה דרעי לפרקליטות המדינה לפרישה לצמיתות או באופן זמני מהחיים הציבוריים במסגרת הסכם הטיעון, כן או לא

משה ארבל:  זאת השאלה

רם בן ברק: תקרא את פסק הדין

אופיר כץ: לא להפריע

אפרת רייטן: זאת פשוט שערורייה

מטי צרפתי הרכבי: גם לי אין הסכם

אופיר כץ: מטי צרפתי, קריאה ראשונה

אפרת רייטן: למה אתם לא קוראים לזה חוק דרעי? למה?     

אופיר כץ: אפרת רייטן, קריאה שנייה

משה ארבל: האם היועץ המשפטי לממשלה הקודם אביחי מנדלבליט שאמר שלא הייתה הסכמה שיקר בדבריו או לא?     

רם בן ברק: זו הייתה הסכמה של דרעי

גיל לימון: קודם כל, אני לא מעלה על דעתי שהיועץ המשפטי לממשלה לשעבר שיקר או שכל אדם אחר שיקר

גיל לימון:  אני חושב שזה לא ראוי לומר את זה

אפרת רייטן: נכון

גיל לימון: שנית

גיל לימון:  השולחן הזה הוא לא השולחן לבירור אשמתו או חפותו של דרעי

ינון אזולאי: סליחה, אתה אמור לענות על השאלה

ולדימיר בליאק: התבלבלת

יסמין פרידמן: אפשר לתת לו להשלים את התשובה?     

אופיר כץ: יסמין, קריאה ראשונה

יסמין פרידמן: שישלים את התשובה

אופיר כץ: אבל אתם לא נותנים לו

אופיר כץ:  אתם מפריעים לו

אופיר כץ:  עכשיו אף אחד לא מפריע

אופיר כץ:  בבקשה, גיל

גיל לימון: הדבר השלישי, וזה העיקר, היה דיון בפני 11 שופטים וזה המקום לקיים דיון בשאלה המשפטית, האם המינוי של אריה דרעי לשר הוא חוקי או לא

גיל לימון:  הקשבתי לדיון, ראיתי אותו, הוא שודר בשידור ישיר, נשאלו כל השאלות, כולל שהיה שם בא כוחו של אריה דרעי שאמור לדבר בשמו והוא אמר את הדברים בצורה ברורה

גיל לימון:  בית המשפט פסק, ניתן פסק דין ארוך ומנומק וזאת נקודת המוצא

גיל לימון:  נקודת המוצא שלנו היום היא שיש פסק דין של 11 שופטים שקובעים שהמינוי לא יכול לעמוד כפי שהוא, שבעה שופטים בגלל שהוא לא סביר, חמישה שופטים בגלל שיש מניעות אישית

גיל לימון:       אני רוצה להתייחס למה שאמרת קודם

גיל לימון:  הלכת דרעי-פנחסי, זה נכון שיש מחלוקת לגביה וציטטת את השופט סולברג

גיל לימון:  אבל הצעת החוק הזאת היא לא לביטול הלכת דרעי-פנחסי

משה ארבל: היא לחיזוק מעמד של הכנסת

אורנה ברביבאי: לביטול בית המשפט

אורנה ברביבאי:  מקלט לעבריינים

גיל לימון: הצעת החוק הזאת היא יצירה לביטול האפשרות של בית משפט לבקר ולהעניק סעד במקרה של מינוי שר שהוא לא חוקי לפי הדין המהותי

גיל לימון:  הדין לא משתנה

גיל לימון:  עילת הסבירות, נכון להיום, נשארת בעומדה

גיל לימון:  ההשתק השיפוטי נשאר בעומדו

גיל לימון:  יש עוד המון עילות של המשפט המינהלי, ניגוד עניינים, שיקולים זרים וכן הלאה, כל הדברים האלה ימשיכו להתקיים

גיל לימון:  מה נעשה כשיהיה מינוי, חלילה וחס, אני לא חושב שהממשלה הזאת או אחרת, אני לא מטיח האשמות, זה לא התפקיד שלי, אבל תארו לעצמכם שתהיה ממשלה שתמנה מינוי שהוא שערורייתי, שהוא לא מתקבל על הדעת - - -     

משה ארבל: ואם בית המשפט, כפי שאמר פרופסור פרידמן, ימנה שופטת שהרימה את נטל הראיה?     

אפרת רייטן: אדוני היושב ראש, אני מבקשת שתנהג בשוויון

משה ארבל: חברי כנסת נטולי תבונה? אין לנו שיקול דעת?          

מיכל שיר סגמן: אי אפשר להיכנס מהדלת, נכנסים מהחלון כאחרוני העבריינים

יסמין פרידמן: כל הדיון הזה הוא ביזיון

יסמין פרידמן:  על מה אנחנו דנים? זה הביזיון

מיכל שיר סגמן: עבריינים שסגרו להם דלת, רוצים לפרוץ מהחלון

יסמין פרידמן: דרך התקרה

אופיר כץ: אלון שוסטר נמצא? לא

אופיר כץ:  יוראי להב הרצנו, בבקשה

יוראי להב-הרצנו: איזו בושה וחרפה

ינון אזולאי: דרמה

אפרת רייטן: זאת באמת דרמה מה שקורה כאן

אפרת רייטן:  טרגדיה

אופיר כץ: לא להפריע

אופיר כץ:  ינון אזולאי, הוא בזכות דיבור

ולדימיר בליאק: זאת דרמה

ולדימיר בליאק:  נכון, דרמה

אפרת רייטן: טרגדיה

יוראי להב-הרצנו: כל אחד בא עם הדעה שלו

יוראי להב-הרצנו:  כך זה אמור לעבוד בפרלמנט

יוראי להב-הרצנו:  הבעיה שלי היא שאנחנו דנים עכשיו בחוק יסוד, בנורמות הכי עליונות של מדינת ישראל וכל הדיון כאן עוסק בכתב אישום, בהרשעה פלילית, בפסקי דין של אדם אחד

יוראי להב-הרצנו:  אנחנו משנים את כל המסד החוקתי של מדינת ישראל, את הנורמות הכי גבוהות שיש לנו במדינה והדיון עוסק בשאלה האם דרעי ידע שהוא מסיים את דרכו הפוליטית או לא ידע, האם הוא שיקר לבית המשפט או לא שיקר לבית המשפט לבית המשפט

יוראי להב-הרצנו:      איזו חרפה

יוראי להב-הרצנו:  איזו בושה ועוד מחברי הכנסת של ש"ס

יוראי להב-הרצנו:  אז בואו נוריד את המסכות, תכף פורים, ונאמר את האמת הפשוטה

יוראי להב-הרצנו:  מדובר בחוק פרסונלי

ינון אזולאי: אתה יכול לדבר על מסכות? אתה יכול לדבר על מסכות? אתה עם ההתנהגות שלך יכול לדבר על מסכות?      

יוראי להב-הרצנו: כן

יוראי להב-הרצנו:  כן

אורנה ברביבאי: איזו התנהגות? לתפארת

אורנה ברביבאי:  איזו התנהגות? אנחנו גאים בו מאוד

קריאה: בוודאי שהוא יכול

אופיר כץ: ינון אזולאי

ולדימיר בליאק: יושב ראש המפלגה שלך הוא אב הפרת החוק

ולדימיר בליאק:  כמה עבריינים יצאו מהמפלגה שלכם

אופיר כץ: לא להפריע

אופיר כץ:  אנחנו נאפשר לכל אחד להתייחס

אופיר כץ:  בוועדה הזאת מדברים

אופיר כץ:  בוועדה הזאת לא מטפסים על שולחנות

מיכל שיר סגמן: אבל פורצים מהחלון

יסמין פרידמן: אנחנו ממש נהנים לראות את יוראי ולשמוע אותו

יוראי להב-הרצנו: כשהייתי ילד הסתכלתי על הכנסת ועל הממשלה ואמרתי שזה חלומי, לשם אני רוצה להגיע

יוראי להב-הרצנו:  ראיתי ענקים

אופיר כץ: מעניין מה אומרים היום הילדים כשרואים חברי כנסת מטפסים על שולחנות בוועדה

ולדימיר בליאק: רואים חברי כנסת שמכשירים עבריינים

מיכל שיר סגמן: מה הם אומרים על המושחתים

קריאה: אופיר, אתה מדליק כאן את השטח

אופיר כץ: נכון

אופיר כץ:  עכשיו אני אשם

ולדימיר בליאק: אתם מכשירים את השחיתות

מיכל שיר סגמן: אופיר, אתה יותר ויותר נעשה רוטמן

מיכל שיר סגמן:  אתה יותר ויותר דומה לרוטמן

ולדימיר בליאק: עוד מעזים להטיף למישהו מוסר

קריאה: רוטמן יש רק אחד ומזל שיש רק אחד

קריאה:  תארו לכם היו שניים כאלה

קריאה:  אם היה עוד רוטמן אחד, אוי ואבוי לנו

קריאה: כאן זה לא בית המשפט העליון שעושים שיבוטים לשופטים

מירב בן ארי: תדע לך שיוראי הוא אחד מחברי הכנסת הטובים שיש במשכן הזה, שנלחם גם בשביל כל כך הרבה דברים שהוא מאמין בהם

מירב בן ארי:  לבוא ולהגיד לו שזה מה שמאפיין אותו, לקפוץ על שולחנות – זה להנמיך ממנו

מירב בן ארי:  באמת זה מיותר

מירב בן ארי:  אתה יודע למה? כשאתה כננס לבית ספר שואלים אותך איך את מסכימה שיהיה אדם בכנסת עם כתב אישום

אופיר כץ: את לא ברשות דיבור

מירב בן ארי: לא

מירב בן ארי:  אבל אני רוצה להגן על חברי

אופיר כץ: לא, אני לא מאפשר לך

אופיר כץ:  אפשרתי לך, אבל זהו, תעצרי

מירב בן ארי: כבר סיימתי להגן עליו

יוראי להב-הרצנו: אני אשמח אם תוכל לאפשר לי לדבר שני משפטים ברצף בלי לקטוע אותי

יוראי להב-הרצנו:  אין ספק שמה שעשיתי לא היה מנומס

יוראי להב-הרצנו:  אבל אני לא שלחתי את ידי לקופה הציבורית , לא גנבתי, לא לקחתי במרמה, לא הפרתי אמונים, לא הורשעתי בבית משפט, לא שיקרתי בבית משפט ואני לא מבקש להפוך להיות שר אחרי שהוטל עלי קלון

יסמין פרידמן: שלוש פעמים

יוראי להב-הרצנו: שלוש פעמים

יוראי להב-הרצנו:  לכן אני אומר שהשתרשו כאן שני תהליכים מאוד מאוד בעייתיים, אבל לפני שאני אדבר עליהם אני רוצה לחזור למשפט הקודם שאמרתי

יוראי להב-הרצנו:  אני כילד, כבן נוער, הסתכלתי על המקום הזה, הסתכלתי לירושלים ואמרתי שם אני רוצה להיות

יוראי להב-הרצנו:  האנשים שראיתי, המנהיגים והמנהיגות שראיתי, אמרתי שאני רוצה ללכת בצעדיהם ולהגיע לשם

יוראי להב-הרצנו:  אני מתאר לעצמי מה חושבת אותה בת נוער, מה חושב אותו בן נוער כשהוא מסתכל היום על ירושלים ורואה אנשים שהורשעו בפלילים, עבריינים שמבקשים לחזור לממשלה, אדם עם שוחד, מרמה והפרת אמונים שמוביל מערכה באמת מטורפת להשמדת הדמוקרטיה הישראלית רק כדי להיפטר מהבעיות הפליליות שלו

יוראי להב-הרצנו:  איזו חרפה ואיזו בושה

יוראי להב-הרצנו:  תופרים חוקי יסוד פרסונליים, אישיים, שנפסלו בבג"צ

יוראי להב-הרצנו:  אז אומרים – אפרופו קפיצה על שולחנות – שסגרו להם את הדלת, אז ייכנסו דרך החלון ואם לא, נפרוץ דרך התקרה

יוראי להב-הרצנו:  איזו שפה

רם בן ברק: עבריינים

יוראי להב-הרצנו: כנופייה עבריינית

יוראי להב-הרצנו:  אני אומר שוב שזה לא מתאים

יוראי להב-הרצנו:  זה לא מתאים לערכים שלנו – לא לדמוקרטיים, זה לא מתאים לערכים היהודיים

יוראי להב-הרצנו:       אדוני, אני רוצה לומר עוד משהו

יוראי להב-הרצנו:  בשבועות האחרונים השתרשו כאן שני תהליכים מאוד בעייתיים

יוראי להב-הרצנו:  ראשית, כל פעם שמדבר יועץ משפטי – לא משנה אם הוא של הוועדה או אם הוא של משרד המשפטים או של הממשלה – תוקפים אותו

יוראי להב-הרצנו:  התנהלה כאן כאילו עכשיו חקירה נגדית של יועץ משפטי

יוראי להב-הרצנו:  זה לא אמור להתנהל כך

יוראי להב-הרצנו:  אנחנו אמורים לשמור על כבודם של היועצים, הם משרתי ציבור נאמנים, משרתים את הציבור, לא את הפוליטיקאים

יוראי להב-הרצנו:       הדבר הנוסף, האחרון

יוראי להב-הרצנו:  תראו, יש לכם רוב של 64 מנדטים

יוראי להב-הרצנו:  אתם יכולים להעביר כל מה שאתם רוצים אבל חלק מהאירוע הדמוקרטי הוא שגם נציגי האופוזיציה הם חלק מהעם ושלטון העם כולל גם את אלה שלא נמנים על קבוצת הרוב

יוראי להב-הרצנו:  מה שאמרה חברתי מירב בן ארי לגבי העובדה שמשתיקים את חברי האופוזיציה בוועדת החוקה, שלא מתייחסים אליהם, שמתייחסים אלינו כאל סטטיסטים באיזושהי הצגה מטורלל – אנחנו לא סטטיסטים ועצם העובדה שאתם יכולים להעביר חקירה, הלגיטימציה שלכם נובעת מההשתתפות שלנו וכאשר פוגעים בזכות שלנו להשתתף ולייצג את הציבור שלח אותנו לבית הזה שזועק זעקה אמיתית שנשמעת עכשיו ברחובות הארץ וכאן בכנסת, כשמשתיקים אותנו, כשזורקים אותנו החוצה – אני לא זוכר שאי פעם זרקו כל כך הרבה חברי כנסת

אופיר כץ: באמת? אנחנו זוכרים טוב מאוד

יוראי להב-הרצנו: לא במספרים כאלה

ינון אזולאי: איפה מיקי לוי?      

משה ארבל: רק היה רואה אותי מחזיק את התקנון ואומר לי לצאת החוצה

מירב בן ארי: במליאה?     

משה ארבל: גם במליאה וגם בוועדות

יוראי להב-הרצנו: לא זכור לי

קריאה: מראה מראה שעל הקיר

מירב בן ארי: מאיזו ועדה זרקו אתכם?         

יוראי להב-הרצנו: אופיר, אני לא מבין איך אפשר לזרוק חברי כנסת אם לא מגיעים לוועדות

יוראי להב-הרצנו:  הרי לא הגעתם לוועדות

יוראי להב-הרצנו:  אף אחד לא הגיע

אורנה ברביבאי: כמעט שנתיים לא ראינו אתכם

יוראי להב-הרצנו: לא זכורה לי התנהלות כל כך דורסנית, ואני לא מדבר על כל ראשי הוועדות אלא על ראש ועדה ספציפי אחד

יוראי להב-הרצנו:  לא זכורה לי התנהלות כל כך דורסנית

יוראי להב-הרצנו:  אני מזכיר אתכם, הלגיטימציה של האירוע הזה שממילא מוטלת בספק כי אתם לא רשאים לשנות את כללי היסוד המשטריים שלנו באורח בזק, באופן חד צדדי, כאשר מי שמוביל את זה זאת כנופייה של עבריינים, הלגיטימציה של החקיקה שעוברת בכנסת היא מכוח ההשתתפות של חברי האופוזיציה

יוראי להב-הרצנו:  כשאתם משתיקים אותנו ומונעים מאיתנו להשתתף בהליך החקיקה, אתם שוללים את הלגיטימציה של דברי החקיקה שאתם רוצים להעביר

אופיר כץ: תודה

אופיר כץ:  אני רק אענה לך לגבי הייצוג של האופוזיציה

אופיר כץ:  הרי בוועדות הכנסת אין ייצוג לכל המפלגות אבל אני התעקשתי עם הקמת הוועדה שיהיה ייצוג גם למפלגות של ארבעה מנדטים וגם חמישה

אופיר כץ:  התעקשתי שלכל סיעות הבית הזה יהיה ייצוג בוועדה

יוראי להב-הרצנו: לא דיברתי על הוועדה הזאת

יוראי להב-הרצנו:  לא דיברתי עליך ואתה יודע את זה

אופיר כץ: חבר הכנסת עידן רול, בבקשה

עידן רול: תודה רבה

עידן רול:  בוקר טוב ליושב ראש הוועדה ולחברי הוועדה

עידן רול:  אני הולך להגיד משהו מכל הלב ואתם בקואליציה כנראה לא תענו לי אבל תבינו למה אני אומר את זה

עידן רול:      יושבים לפניי שלושה חברי כנסת חברתיים, גם יושב ראש הוועדה אופיר כץ, גם משה ארבל, גם ינון אזולאי

עידן רול:  אתם חברי כנסת שהגעתם לכאן לבית הזה בשביל לעשות עבודה חברתית

עידן רול:  אני מכיר אתכם, אני מכיר את העשייה שלכם, אני גם מוקיר הרבה מהעשייה שלכם

עידן רול:  אני יודע שזה גומר אתכם בפנים שזה מה שאתם עושים בקדנציה הזאת

עידן רול:  אתם יכולים להגיד מה שתרצו ואני מבין שקיבלתם הנחיות, שלא לומר הוראות, שהחוק הזה צריך לעבור ושמים הכול בצד

עידן רול:  אתם יושבים כאן כבר פעם שנייה בוועדה, אחרי שניסיתם לחוקק את חוק דרעי הראשון, עכשיו אנחנו בחוק דרעי השני, אתם יודעים שהמדינה הזו נשרפת באלף צורות

משה ארבל: להביא חבילת טישו? אנחנו על ספת הפסיכולוג? אתה מנתח אותנו?     

אופיר כץ: ארבל, לא

ינון אזולאי: הוא מדבר עלינו

אורנה ברביבאי: לא אכפת לכם מהאנשים עומדים כאן בחוץ במשך שבועות

ינון אזולאי: הוא מדבר עלינו

ינון אזולאי:  עם כל הכבוד, מותר לנו להגיב

אורנה ברביבאי: לא אכפת לכם מכל מי שלא נראה ומדבר כמוכם

משה ארבל: לא רק שאנחנו לא נגמרים מבפנים, אנחנו גאים על החקיקה הזאת

אורנה ברביבאי: החקיקה שמכשירה עבריינים

אורנה ברביבאי:  ששורפת את המדינה

משה ארבל: היא תחזק את אמון הציבור בבית המשפט

משה ארבל:  אנחנו באים לכאן כדי לחזק את הדמוקרטיה

יסמין פרידמן: תפסיקו לחזור על השקר הזה

יסמין פרידמן:  זה שקר והטעיה

יסמין פרידמן:  עבריינות, זה מה שקורה כאן

אופיר כץ: תצאי החוצה עכשיו

אופיר כץ:  הם יישארו ואת תצאי

אופיר כץ:  החוצה

ינון אזולאי: יושב כאן יועץ משפטי, גיל לימון, צוחק ומצלם כאן באמצע שאנחנו מדברים

ינון אזולאי:  אם זו הרמה, אני מתבייש בזה, גיל, ואתה יודע שאני מעריך אותך

אורית פרקש הכהן: ינון, זה לא מתאים

אפרת רייטן: אני מבינה שאצלכם הכול זה פרסונלי

ינון אזולאי: זה לא מכובד

ינון אזולאי:  זאת לא צורת התנהגות

אפרת רייטן: חוק פרסונלי, תקיפה פרסונלית, הכול פרסונלי

ינון אזולאי: אני מאוד מכבד אותך אבל זה לא יפה שאתה לא מכבד אותנו

מיכל שיר סגמן: לא נשאר משפטן שלא תקפתם

ינון אזולאי: זה לא מכובד

ינון אזולאי:  היו לנו שיחות ואתה יודע שתמיד אני מעריך אותך

אורית פרקש הכהן: חבר הכנסת אזולאי, מה שעורך דין לימון עובר בוועדות האלה, אל תשפוט אותו כי אתה לא עובר רבע ממה שהוא עובר

ינון אזולאי: הוא מצלם אותנו

אפרת רייטן: מה הבעיה? כאילו לא הכול מצולם כאן במקום הזה

אפרת רייטן:  פתאום נלחצתם מזה שמצלמים אתכם? מה זה השטויות האלה, הכול מצולם כאן

אפרת רייטן:  מה קרה? יש לך משהו להסתיר שאתה מפחד שיצלמו אותך?     

אופיר כץ: אפרת, די

ינון אזולאי: אין לי בעיה

ינון אזולאי:  אני לא מפחד שיצלמו אותי אבל לא נשלחו לכאן יועצים משפטיים בשביל לצלם

ולדימיר בליאק: הם גם לא נשלחו כדי לדבר על חקיקה מושחתת

ולדימיר בליאק:  זה מה שחשוב

אורנה ברביבאי: שר עבריין יכול להיות

אורנה ברביבאי:  לצלם, לא יכול להיות

אורנה ברביבאי:  אתה ממש מידתי

אורנה ברביבאי:  אתם עושים צחוק מעצמכם

אופיר כץ: אורנה, זהו

אופיר כץ:  די

אופיר כץ:  ינון, מה אתה רוצה? אם היה יועץ משפטי בהקמת ממשלת ההונאה שצילם את השלטים מרוב שהוא היה נרגש, אז מה אתה מצפה, שלא יצלמו? הם נרגשים

אורנה ברביבאי: תגיד, אתה תומך בהם או אתה מנהל ועדה?      

ולדימיר בליאק: אופיר, זה לא ראוי מה שאתם עושים

אורנה ברביבאי: לא רמה

ולדימיר בליאק: אתם מביישים את עצמכם

מיכל שיר סגמן: אתה הולך ונעשה קרוב לרוטמן

אורית פרקש הכהן: אתה יודע מה הוא עובר בוועדת חוקה ופה? אתם מחלקים לו ציונים? הוא הרי לא יכול להשיב לכם

אופיר כץ: הוא ישיב מתי שנבקש ממנו

אופיר כץ:  מתי שנבקש, הוא ישיב

אורית פרקש הכהן: אל תתקפו אישית

אפרת רייטן: הוא מדבר מקצועית

אורית פרקש הכהן: הוא מקריא מחוות דעת שהוא כותב מראש ואתם תוקפים אותו אישית

אופיר כץ: אורית ואפרת, אתן לא בזכות דיבור

אופיר כץ:  עידן בזכות דיבור

אופיר כץ:  בבקשה, עידן

אופיר כץ:  תאפשרו לחברים שלכם לדבר

עידן רול: לפני עשר דקות כשהתחלתי לדבר אמרתי משהו שאם הקפיץ אתכם כך, ואני מכיר אתכם כמעט ארבע שנים, זה רק מראה לי שנגעתי בנקודה רגישה ועדיין זכותי לדבר

אורנה ברביבאי: זה לא מפריע להם? הם בממשלה

אופיר כץ: אורנה, קריאה שנייה

אורנה ברביבאי: אין להם כאבי בטן

עידן רול: כולם כאן בבית, גם אתה יודע את זה אופיר, אתה מגיע מהפריפריה, זה מה שאתה עושה, אתה מתעסק בנושאים האלה

רם בן ברק: עפולה היא לא פריפריה

רם בן ברק:  אופיר, תגיד לו

רם בן ברק:  עפולה היא פריפריה?     

אופיר כץ: לא

אופיר כץ:  נהלל היא פריפריה

רם בן ברק: עפולה היא עיר הבירה של עמק יזרעאל ועמק יזרעאל , לא יעזור לכם שום דבר, הוא לא פריפריה

רם בן ברק:  אנחנו המרכז

אופיר כץ: עכשיו אתה מוריד לנו תקציבים

עידן רול: אחרי שרם סיים לחבל בזכויות של תושבי הצפון, אני אמשיך

עידן רול:  אני באמת אומר לכם – ואתם יכולים לצעוק עלי כמה שאתם רוצים – ואני אומר את זה גם בצורה מכובדת, זה מה שאתם בקדנציה הזאת

עידן רול:  אנחנו כל הזמן עסוקים בחוקים ממשלתיים עבור הממשלה, יותר נכון חוקים שהם בדרך כלל עוברים כחוקים בחקיקה פרטית עבור הממשלה

עידן רול:  יש כאן בעיות אמיתיות

עידן רול:  הציבור לא מטומטם, גם אנחנו לא מטומטמים, אנחנו יושבים כאן כי אנחנו מנסים לעשות מה שאנחנו יכולים כדי למנוע את החקיקה המושחתת שלכם

עידן רול:  אתם יודעים שאף אחד ממצביעי ש"ס, תנועה חברתית ששנים זה הדגל שלה, אף אחד, תנו לי שם של מצביע ש"ס, אני בטוח שאין חוק על שמו ובטח אין שני חוקים

עידן רול:  אתם יודעים שאף אחד מהמצביעים שלכם לא היה מקבל עשירית, שלא לומר מאית, מהזמן הפרלמנטרי שאריה דרעי מקבל שוב ושוב

עידן רול:  יש כאן בעיות אמיתיות במדינה, חוץ מזה שאריה דרעי רוצה לחזור להיות שר

עידן רול:  יש כאן בעיות אמיתיות במדינה ואתם יודעים שהקטר מאחורי פסקת ההתגברות שמחוקקים כאן היום בוועדה השנייה הוא רק הסיעות החרדיות בגלל חוק הגיוס

עידן רול:      אתם יודעים שיש דרכים לפתור כל דבר בבית הזה בהסכמות רחבות והיו כבר הסכמו בעבר אבל אתם לא רוצים לקבל את הכללים של המועדון אלא את רוצים לשלוט במועדון

עידן רול:  בשום צורה זה לא משרת את מה שאתם אומרים כל יום

עידן רול:  אתם דואגים רק לעצמכם

עידן רול:  לא מעניין אתכם שהריבית עולה, לא מעניין אתכם שהחשמל מתייקר, לא מעניין אתכם מה אנשים אמיתיים עוברים באמת

עידן רול:  אתם יכולים לדבר על השקופים עד מחר, אתם יכולים לדבר על האוכלוסיות המוחלשות עד מחר, אתם פריבילגים כי אתם חברי כנסת

עידן רול:  זה אמנם פוגע בכם במיתוג כשקופים או לוחמי השקופים, אבל אתם פריבילגים

עידן רול:  אנשים שיש להם כיסא פה בבית מתחוך 120 אנשים ומחוקקים יום אחרי יום חוקים לעצמם, זאת האימ-אימא של הפריבילגיה

עידן רול:  אז לפחות תפסיקו לקרוא לעצמכם הלוחמים של הציבור

אופיר כץ: תודה

אופיר כץ:  אני מזמין אותך הערב למליאת הכנסת להצביע בעד החוק שלי ממדים ללימודים, מאה אחוזים ללוחמים שלנו

אורנה ברביבאי: אנחנו אמרנו שאנחנו לא נגד

עידן רול: חוק שאתם עיכבתם אצלנו בממשלה

עידן רול:  אתם פגעתם בלוחמי צה"ל אצלנו בממשלה

עידן רול:  אתם גם מחוקקים את חוק האשרות

עידן רול:  נכון?     

אופיר כץ: אני לא צריך את ווליד טהא ומנסור עבאס כדי לתת לחיילים שלנו

אופיר כץ:  זה ההבדל

עידן רול: אני הצבעתי בעד הוויזות לארצות הברית כי אני פטריוט

עידן רול:  אתם חבורה של 

אופיר כץ: אני לא תלוי בתומכי טרור

מירב בן ארי: לעולם לא אשכח שעל ערכות האונס הצבעתם נגד

עידן רול: ועל הוויזות לארצות הברית

מירב בן ארי: על שמירת ערכות האונס, הצבעתם נגד

מירב בן ארי:  לעולם אני לא אשכח את זה

מירב בן ארי:  אנחנו מצביעים עניינית ואתה יודע את זה

אופיר כץ: אני לא תלוי בתנועה האיסלמית כדי לתת לחיילי צה"ל

אורנה ברביבאי: אתה תלוי בסמוטריץ'

מירב בן ארי: איזה תנועה איסלמית? יש גל טרור הרבה יותר גדול

רון כץ: כל פעם כשמדברים על חיילי צה"ל והמשנה לראש המוסד נמצא כאן, והוא עשה יותר פעולות ממה שכל השולחן הזה לא יכול לדמיין

אופיר כץ: רון כץ, אתה לא בזכות דיבור

רון כץ: אין בעיה

רון כץ:  אני מחכה לזכות הדיבור

רון כץ:  תראה מי יושב כאן

רון כץ:  האלופה הראשונה בצה"ל וסגן ראש המוסד ואתם מדברים על שטויות

רון כץ:  לא יאומן

רון כץ:  אופיר, זורקים אבנים על חיילים והשר שאחראי על המשטרה עוד לא גינה את זה ועברו יומיים

רון כץ:  מה אתה יכול להגיד על זה?     

אופיר כץ: אין כאן אחד שלא מגנה

רון כץ: האחראי על המשטרה לא גינה את זה

אורנה ברביבאי: איפה ראש הממשלה כשמכים חיילים? פוחד מבן גביר וסמוטריץ'

רון כץ: הנה אחד שלא גינה, כיושב ראש ועדה שלו אמר שצריך לשרוף כפרים

אופיר כץ: מי שזורק אבן על חייל, ישב בכלא הרבה שנים ולא מעניין אותי מי זה

רון כץ: אני בעד

רון כץ:  אני הגשתי היום הצעת חוק כזאת

רון כץ:  אני מקווה שתתמוך אבל השר שלך לא גינה

מירב בן ארי: איזה גינה? הוא עסוק באנרכיסטים

רון כץ: ברור

רון כץ:  הוא מת מפחד

רון כץ:  הוא מתחבא עכשיו באיזה בונקר שלא יראו אותו

רון כץ:  הוא לא יודע מה לעשות

אורנה ברביבאי: הוא פוחד לגנות

מטי צרפתי הרכבי: אופיר, רק לדעת

מטי צרפתי הרכבי:  שטריימל זה גם מדים?     

אופיר כץ: אורית, בבקשה

אורית פרקש הכהן: תודה רבה אדוני היושב ראש

אורית פרקש הכהן:  אני באמת רוצה לומר מילה, חבר הכנסת ארבל

אורית פרקש הכהן:  אני חושבת שזה לא היה ראוי להגיד שאתה גאה בחוק הזה

אורית פרקש הכהן:  אני מעדיפה כנבחרת ציבור וגם אתה שתהיה גאה על דברים אחרים

אורית פרקש הכהן:  אני רוצה להסביר למה

אורית פרקש הכהן:       לכל היושבים בחדר הזה אני רוצה לומר שלהגיד אנחנו גאים בחוק הזה, זה עוד שפל מהמקום הזה ואני רוצה להסביר למה

אורית פרקש הכהן:  אנחנו נמצאים כעת בוועדה מיוחדת שהוקמה כדי לדון בתיקון חוק יסוד

אורית פרקש הכהן:  אני רוצה להדגיש שאנחנו בדיון בתיקון חוק יסוד

אורית פרקש הכהן:  חוק יסוד: הממשלה

אורית פרקש הכהן:  כלומר, מעין חוקה, דבר שהכי קרוב לעקרונות יסוד חשובים במדינת ישראל

אורית פרקש הכהן:  הדבר הזה פוצל מוועדת החוקה בצורה מלאכותית

אורית פרקש הכהן:  לוועדת החוקה אצה הדרך להכשיר פסקת התגברות ודריסת חוקי יסוד והפיכתם לפח אשפה לעבריינים ועכשיו אנחנו מתחילים לראות את הפירות הראשונים של הרפורמה המופלאה הזאת בחוק יסוד דרעי

אורית פרקש הכהן:      אני רוצה לחדש לכם שאנחנו יושבים כאן בפעם השלישית בשביל אותו אדם במדינת ישראל

אורית פרקש הכהן:  לא אני אורית אלא כנסת ישראל שלוש פעמים תיקנה חוקי יסוד בשביל אדם שקוראים לו אריה דרעי

אורית פרקש הכהן:  כספי המיסים שלנו תיקנו לא פחות משלוש פעמים את החקיקה במדינת ישראל עבורו וזאת חקיקת יסוד

אורית פרקש הכהן:       אני מדגישה את זה כי חקיקת יסוד אמורה לטפל בדברים הכי כלליים שיש

אורית פרקש הכהן:  אם חוק רגיל אמור להיות תחת מסך בערות ולהיות מתאים ולחוקק אותו, לא כשאנחנו רואים בן אדם אחד אלא כשאנחנו חושבים על הציבור כולו, קל וחומר בחוק יסוד שבו החוקה, ואנחנו עושים אביוז הכי חריף שלו

אורית פרקש הכהן:      בשנת 2001, בסביבות 2001, נחקק פה חוק דרעי שקבע קיצור בחצי של תקופת מאסר של אסירים

אורית פרקש הכהן:  חוק דרעי קבע שאסירים שנדונו לתקופת מאסר עד 10 שנים וריצו כבר מחצית מתקופת מאסרם, יוכלו להגיש בקשה לשחרור מוקדם

אורית פרקש הכהן:  במקום שני שליש שחס ושלום הכלל הרגיל הזה שחל על מאות אלפי אסירים במדינת ישראל, לא יחול על האדון דרעי

אורית פרקש הכהן:  זה ה-אביוז הראשון שתיקנו עבור האדון דרעי

אורית פרקש הכהן:       בפעם השנייה היה לי את העונג הצרוב לשבת בכנסת ובממשלה המפוארת הזו ולתקן את חוק דרעי רטרואקטיבית בפרסונלי כדי שאדם שעבר בפעם השלישית, אחרי שהוא ישב בכלא, ולצערנו לא יכול היה להתאפק פעם נוספת, שכולנו נשב ונהיה חלק מהחרפה בתיקון חוק היסוד, כך שרק בגלל דרעי, אדם שנפסק לו עונש ומאסר על תנאי ולא בפועל, יוכל לעקוף ולהתחמק ולעשות את כל התעלולים שלו

אורית פרקש הכהן:       אבל בתי המשפט שלנו - בעודנו עדיין דמוקרטיה - לא קנו את כל הלוקשים האלה ולא התרשמו מזה שיש דין אחד לשר ודין אחד לאדם הפשוט ופסלו את הפליק-פלקים האלה ואת ביזוי החוק ואת החקיקה הפרסונלית הזו, אבל הנה אנו באים בחקיקה שלישית

אורית פרקש הכהן:  אחרי פסק דין של בג"צ בהרכב של 11 שופטים שפה אחד פסל את התיקון הפרסונלי והבזוי הזה, אתם באים ועושים עיקוף על עיקוף

אורית פרקש הכהן:  פעם אחת קובעים ברפורמה משפטית גדולה שחוקי יסוד באשר הם - בלי להגדיר מה הם, בלי להגדיר מה הנושאים שיוגדרו כחוק יסוד, בלי להגיד ארבעה שלבי חקיקה כמו שמקובל בעולם, בלי להגדיר חוקה שאומרת אלה זכויות אתה עושה בהפגנה - - -     

משה ארבל: איך העברת את חוק ממשלת החילופין כשהיית שרה מכוחו? איך העברת חוק יסוד? חוק יסוד והוראת שעה

רם בן ברק: יחד איתך

רם בן ברק:  משה ארבל, יחד איתך

משה ארבל: זה בסדר גמור

משה ארבל:  כך מחוקקים חוקי יסוד

משה ארבל:  הביקורת הזו היא צביעות

אפרת רייטן: אהבת את החוק הזה?      

משה ארבל: אין לי שום בעיה עם חוק ממשלת חילופין

משה ארבל:  אין לי שום בעיה איתו

משה ארבל:  החוק הזה היה חוק פרסונלי בהוראת שעה

משה ארבל:  אין לי עם זה שום בעיה

משה ארבל:  זאת סמכותה של הכנסת

אורנה ברביבאי: הידרדרות של הכנסת

אופיר כץ: יש לנו עוד דקה

אופיר כץ:  תנו לה לסיים

אורית פרקש הכהן: 	החוק הזה הוא אביוז חמור של הרשות המכוננת, של הרשות המחוקקת במדינת ישראל, חקיקה פרסונלית, חקיקה רטרואקטיבית

אורית פרקש הכהן:  למעשה אפשר אפילו לומר את האמת, שכל הכאילו רפורמה, ההפיכה המשטרית הזאת, נועדה, החיפזון והרמה המקצועית הכול כך נמוכה שהורסת את הדמוקרטיה ומפרקת את החברה הישראלית, היא בעצם נועדה כדי לסדר את האירוע הזה לבן אדם אחר

אורית פרקש הכהן:  הרי למה כל כך ממהרים? למה לא מתקנים את פסקת ההתגברות ועושים אותה כמו שצריך? למה לא מטפלים בחוקי יסוד? ישבתי אתמול או שלשום עם יושב ראש הפרלמנט הקנדי והוא ביקש ממני שאספר לו על מה שקורה כי רוטמן מאוד אוהב להשוות לקנדה

אופיר כץ: אורית, אני חייב לסיים

אופיר כץ:  השעה 11:00

אורית פרקש הכהן: אני מסיימת

אורית פרקש הכהן:  צריך לפסול את החקיקה הזאת, היא באמת שפל חדש ואין בה כלום, לא רפורמה ולא חוקי יסוד

אורית פרקש הכהן:  לקרוא לה חוק יסוד, זה ביזוי של הבית הזה ובאמת אנחנו רואים לאן כל הרפורמה הזאת הולכת וצר לי מאוד

אופיר כץ: תודה

אופיר כץ:  אנחנו נתכנס שוב מחר בשעה 10:00

אופיר כץ:      הישיבה נעולה